Юғары уҡыу йорттарында нисә йыл уҡырға?\nМихаил Ломоносов исемендәге Мәскәү дәүләт университеты ректоры Виктор Садовничийҙың белдереүҙәренә туҡталам. Мөғәллим әйтеүенсә, юғары уҡыу йорттарында дүрт йыллыҡ уҡыу алымына күсеү хата булды. Рәсәйҙә лә ҡайһы бер көньяҡ университеттарындағы кеүек биш, алты йыл уҡырға тейештәр. Юҡһа, юғары уҡыу йорттары һөнәри училищелар кимәленә ҡалды, ти ул. Уларҙы тамамлаған студенттар ҙа төрлө ҡаршылыҡтарға тап була.\nРуслан Сәлихов атаһын Ҡытайҙа төшкән фотоһүрәттәре менән таныштыра. Башҡорт дәүләт университеты аша сит илдә бер йыл дауамында тел өйәрнеү буйынса белемен камиллаштырып ҡайтҡандан һуң, егет магистратураны Ляонин университетында дауам итергә була. Бөгөн ул Шеньян ҡалаһында «Донъя иҡтисады» йүнәлеше буйынса уҡый.\nШОС һәм БРИКС саммиттарынан һуң илдәр араһында студенттар менән алмашыу өлкәһендә хеҙмәттәшлек ептәре нығый. Был йәһәттән вуздарҙа уҡытыу системаһының бакалавриат менән магистратураға бүленеүе лә ҡулай,-ти айырым белгестәр.\nРәсәй Болон процессына ун өс йыл элек ҡушылған булһа ла, Башҡортостан университеттарында биш йыллыҡ уҡытыуҙан күпкә һуңыраҡ баш тарттылар. Европа илдәре араһында берҙәм мәғариф киңлегенең төҙөлөүе, тәү сиратта, студенттарҙың мобиллеген арттырыуға йүнәлтелгән. Әлегә был мәғариф процесында донъяның 45 иле ҡатнаша.\nКристофер Льюис, Глиндер университеты профессоры /Бөйөк Британия/: «Болон системаһы буйынса Бөйөк Британияның барлыҡ вуздары ла эшләй. Уға ярашлы, студенттар ирекле рәүештә белем алыуҙы башҡа вуздарҙа дауам итә ала, уҡытыласаҡ фәндәрҙе лә үҙҙәре һайлайҙар. Бакалавриат һәм магистратура йәштәрҙе үҙаллылыҡҡа өйрәтә тигән ҡараштамын».\nБолон системаһында бакалавр дәрәжәһен өс-дүрт йылда алырға мөмкин. Был осор эсендә студенттар тик дөйөм белем алып ҡына өлгөрә, Совет осоронда барлыҡҡа килгән биш йыллыҡ уҡытыу ваҡытының ҡыҫҡартылыуы - хаталы аҙым,- ти иҡтисадсы Илдар Ғәбитов.\nЮғары белем биреүҙең ике баҫҡыслы системаһы йәштәргә профессиональ әҙерлек кимәлен күтәреү мөмкинлеген бирә. Бакалавриаттан һуң магистратурала икенсе йүнәлеш буйынса уҡырға инергә була. Шулай ҙа күптәр өҫтәмә яңы дәрәжә алыуҙан баш тарта.\nТеләк бар ҙа ул, ә эш биреүселәр бакалавр дипломын лайыҡлы баһалаймы һуң? Ә бит күптәр йәштәрҙе тулы булмаған юғары белем алғанһың тип кире бора. Йәғни, бындай белгестәрҙе техникум, колледж кимәлендәгеләргә төшөрәләр. Розалиә Хәмиҙуллинаға был йәһәттән уңыш йылмайған. Яңы ғына уҡыу йортон тамамланған ҡыҙ гимназияла уҡытыусы булып эшләгән арала магистратурала икенсе профиль буйынса белемен камиллаштыра.\nЯңыраҡ Мәскәү дәүләт университеты ректоры Виктор Садовничий ҙа Болон системаһынан баш тартырға саҡырҙы. Был вуз үҙаллы уҡытыу стандарттарын, программаларын үҙгәртә ала. Әммә Башҡортостан юғары уҡыу йорттарына бындай хоҡуҡ бирелмәгән. Биш йыллыҡ уҡытыуға ла кире ҡайтып булмаҫ, ахыры. Тимәк, ике баҫҡыслы белем биреү стандарттарын камиллаштырырға ғына ҡала.\nРаил Әсәҙуллин, Башҡортостан вуздарының ректорҙар советы рәйесе, М. Аҡмулла исемендәге башҡорт дәүләт педагогия университеты ректоры: «Бакалавриаттан һуң йәш белгестәрҙе айырым сәнәғәткә әҙерләр өсөн өҫтәмә белем биреү программалары ла булырға тейеш. Ҡыҙғанысҡа ҡаршы, был идея тулыһынса тормошҡа ашырылманы. Шуға күрә, бөгөн беҙ сығырылыш курстарға медицина вуздарының уҡытыу программаларын нигеҙендә, педагогия йәки инженер интернатураларын үтергә тәҡдим итәбеҙ».\nИлдәге иҡтисади тотороҡһоҙлоҡ арҡаһында юғары уҡыу йорттарында уҡыу ҙа ҡиммәткә төшә башланы. Бигерәк тә, магистратура ла хаҡтар тешләшә. Бюджет урындары юҡ кимәлендә. Киләсәктә етешәр йыл буйы түләп уҡып, белем тауына үрләргә теләүселәр булырмы һуң? Икеле, әлбиттә.


Урмансы – вазифа ғына түгел, ә талант\n15 Февраль 2011, 14:13\nТәбиғәттә әле ҡыш хакимлыҡ итә. Әммә ҡышҡы һалҡында ла урман хужалығында ҡыҙыу эш ҡайнай. Республиканың урман хужалығы тармағында алдынғыларҙан һаналған «ҡалтасы урманы» дәүләт унитар предприятиеһының Дүртөйлө участкаһы начальнигы, Рәсәйҙең почетлы урмансыһы Рим Шәрипов:– Эшселәрҙең күпселеге урманда, тәүҙә уларҙың эше менән танышырһығыҙ, – тине.\nДүртөйлө участкаһы тәғәйенләнеше буйынса хужалыҡ эшмәкәрлеге менән шөғөлләнә. Ул Дүртөйлө, Әңгәсәк, Кәңгеш участка лесничестволарын берләштерә. Дүртөйлө төбәгендәге урмандар, нигеҙҙә, урмансыларҙың тырышлығы менән тыуҙырылған йәшеллек ул. Әйтәйек, һуңғы ике йылда барлығы 421 гектар майҙанда ағас ултыртылған. Урман фондын үҫтереү, урмандарҙың структураһын камиллаштырыу йәһәтенән бында мөмкинлектәрҙе тулы файҙаланалар.\nҮҙҙәренең бер нисә питомнигы бар. Дүртөйлө урмансыларын ағас орлоғо сәсеүҙә яңылыҡҡа юл ярыусылар тип әйтергә кәрәк. Улар бер нисә йыл инде үҫентеләрҙе орлоҡтан фин технологияһы буйынса, ябыҡ тамыр системаһында үҫтерә. Һөҙөмтәлә орлоҡтоң сығышы юғары, тамыры ныҡлы, йәш үҫентене күсереп ултыртыу уңайлы була. Орлоҡто асыҡ ысул менән дә сәсәләр. Бындай майҙандар йыл һайын 1 – 1,5 гектарға етә. Йәш урман майҙандары даими ҡарау талап итә. Шуға әленән-әле үҫентеләрҙең төптәрен йомшартып, сүп үләндәрен утап торорға кәрәк. Тамыр алып китә алмағандары, ҡороғандары урынына яңы үҫентеләр ултыртырға тура килә. Тик биш, ун, хатта егерме йылдан һуң да ҡараулы ағастар ғына таҙа булып үҫә. Зәғиф ағастарҙы ҡырҡып торалар, урман эсенә яҡтылыҡ тигеҙ таралһын өсөн таҙартып ҡырҡыу үткәрелә. Былтыр был эш 219 гектарҙа башҡарылған. Шулай уҡ 161 гектарҙа тәрбиәле киҫеү, 130 гектарҙа санитар ҡырҡыу ғәмәлгә ашырылған. Эш күләме ҙур. Шуға яҙғы-йәйге осорҙа өҫтәмә көс йәлеп итергә тура килә. Мәктәп лесничестволары ла ярҙамға килә. Урмансылар бигерәк тә Дүртөйлө ҡалаһының 2-се, Бейектау, Әңгәсәк, Маяҙыҡ, Миңеште, Яңы Кәңгеш мәктәптәре коллективтарына рәхмәтле.\nУрмансылар бөгөн яҙғы хәстәрлектәр менән йәшәй. Сәсеүгә орлоҡ эшкәртәләр. Орлоҡ тейешенсә йыһазландырылған һаҡлағыстарҙа һаҡлана һәм эшкәртелә. Ә инде питомниктарҙан үҫентеләрҙе күсереп ултыртыу өсөн 146 гектар ер көҙҙән үк әҙерләп ҡуйылған.\nРим Лотфый улы урман хужалығындағы әлеге эштәрҙе күңел һалып башҡарған уңған хеҙмәткәрҙәрҙе маҡтап һөйләй. Ул Әңгәсәк участкаһы мастеры Нурулла Ғәбделисламов, урман ҡырҡыусылар Рәүеф Ғиззәтов, Вәғиз Тимерғәлиев, Павел Тойкиев, тракторсылар Фәүәдис Шәрифуллин, Юрий Степанов һәм шофер Николай Емельяновты айырып телгә алды.\nРим Шәрипов үҙе лә урмансы һөнәрен йәштән һайлаған һәм тармаҡта өс тиҫтә йылдан ашыу намыҫлы хеҙмәт иткән тәжрибәле етәксе. Йәмәғәте Әнсиә лә Әңгәсәк участка лесничествоһында мастер вазифаһын башҡара. ҡыҙҙары Регина шулай уҡ ата-әсәһе һуҡмағын һайлаған. Ул Өфө урман хужалығы техникумында эшләй.\n– Тәбиғәтте ысын күңелдән яратҡан, ауырлыҡҡа сыҙамлы, йәшеллек донъяһының киләсәге өсөн яуаплылыҡ тойған һөнәр эйәләре генә урмансылыҡта оҙаҡ йылдар эшләргә һәләтле, – ти Рим Лотфый улы.\nЭйе, урмансы булыу вазифа ғына түгел, ә талант та ул.\nРәсимә ҒӘЛИЕВА фотолары.


Республикала Дөйөм Рәсәй халыҡ фронты «Табыныу» премияһы лауреаты Александра Братанованың документтарын тергеҙеүгә өлгәште // Йәмғиәт | новости башинформ.рф\nРеспубликала Дөйөм Рәсәй халыҡ фронты «Табыныу» премияһы лауреаты Александра Братанованың документтарын тергеҙеүгә өлгәште\n17:08, 25 ноября 2015 Йәмғиәт\nРеспубликала Дөйөм Рәсәй халыҡ фронты «Табыныу» премияһы лауреаты Александра Братанованың документтарын тергеҙеүгә өлгәште Фото: Андрей Старостин\nБашҡортостанда Дөйөм Рәсәй халыҡ фронты ағзалары «Табыныу» халыҡ-ара балалар премияһы лауреаты Александра Братанованың документтарын тергеҙеүгә өлгәште. 26 ноябрҙә йәш героиняға Рәсәй гражданины паспорты тапшырыла, тип хәбәр иттеләр Дөйөм Рәсәй халыҡ фронтының төбәк штабында.\n2009 йылда илдең бөтә мәғлүмәт агентлыҡтары Башҡортостанда уттан өс сабыйҙы ҡотҡарған ҡыҙыҡай хаҡында хәбәр итте. Уларҙың иң бәләкәсенә 9 ай ғына булған. Туғыҙ йәшлек Саша Братанованың ҡаһарманлығы «Табыныу» халыҡ-ара премияһы менән билдәләнде. Ул балаларға юғары ҡаҙаныштары һәм ҡылған изге эштәре өсөн тапшырыла. Саша — илдә ошо абруйлы наградаға лайыҡ булған икенсе бала.\nУл саҡта ерән сәсле ҡыҙыҡайҙы «заманыбыҙ геройы» тип йөрөттөләр. Янғындан һуң Братановтар ғаиләһенең легаль булмаған хәлдә ҡалыуын күптәр белмәне. Бөтә документтары ла янып юҡҡа сыҡҡан. Саша һәм уның туғандары алты йыл буйына документтарын тергеҙергә тырышты. Улар поликлиникала икенсе исем аҫтында дауаланды, өс апаһы урта белем тураһында аттестатһыҙ ҡалды, рәсми рәүештә эшкә урынлаша алмайҙар. Әгәр ҙә Халыҡ фронты ағзалары һәм Башҡортостан юлдаш телеканалының «Времечко» тапшырыуы хәбәрселәре ярҙам ҡулы һуҙмаһа, Александраны ниндәйерәк яҙмыш көтөр ине, билдәһеҙ.\n«Донъяла изге кешеләр күп. Дөйөм Рәсәй халыҡ фронты төбәк штабының ярҙам итеүе һөҙөмтәһендә федераль киң мәғлүмәт саралары журналистары, чиновниктар, депутаттар ошо хәлгә үҙ ҡарашын белдерҙе. Ирекмәндәр Братановтарҙың Мәскәүгә сәфәре өсөн юл хаҡын түләргә тәҡдим итте. «Времечко» редакцияһы «фронтовиктар» менән бергә Үзбәкстандағы бөтә инстанцияларға документтар ебәрҙе, миграция хеҙмәттәренә хаттар яҙҙы», — тине Башҡортостан юлдаш телеканалы журналисы Әлиә Таһирова.\nТеги: дөйөм рәсәй халыҡ фронты,александра братанова,«табыныу» халыҡ-ара премияһы


«Киске Өфө» гәзитенең сайты - №28, 15 - 21 июль, 2017 - Информационные страницы\n№28, 15 - 21 июль, 2017\n2017 йылдың икенсе яртыһы өсөн "Киске Өфө"гә яҙылыу тамамланды. Гәзитебеҙҙе кәрәкле мәғлүмәт, аҡыл, кәңәш сығанағы итеп иҫәпләгән, ҡағыҙ баҫманы төрлө башҡа мәғлүмәт сараларынан өҫтөн күргән даими уҡыусыларыбыҙға рәхмәт белдерәбеҙ. Арағыҙҙа почтальондың килеп яҙҙырғанын көтөп ала алмағандар, баҫмабыҙға яҙылырға һуңлағандар булһа, сәләмебеҙҙе еткерегеҙ: "Киске Өфө"гә июлдә лә, августа ла, республиканың һәр ауылында һәм ҡалаһында яҙылырға була.\nӨфөнө алып ҡараһаҡ, финанс ресурстарының өстән бер өлөшө - республикала, 10 процент самаһы баш ҡалала ҡала, ҡалғаны федераль үҙәккә китә. Әгәр Рәсәйҙә шундай бюджет-ара сәйәсәт тормошҡа ашырыла икән, беҙгә ҡабаттан Советтар Союзы дәүеренә кире ҡайтырға кәрәк.\nБеҙҙән бер ваҡытта ла - дөйөм ятаҡта йәшәгәндә лә, фатирға күскәс тә, кеше өҙөлмәне. Атайым менән инәйем һәр килгән кешегә ярҙам ҡулын һуҙҙы, байрамдарҙа ла ҡунаҡтар килеп тула ине.\nҠыҙыл Армияға ярҙамға тағы ла һуғышсан, дисциплиналы башҡорт ғәскәрҙәре кәрәк булып сыға. Ленин менән Троцкий бөтә башҡорт ғәскәрҙәрен тиҙ арала Петроградҡа ебәрергә тигән фарман бирә.\nҺуңғы йылдарҙағы һөҙөмтәләр буйынса, 20 йәшкә тиклемге йәштәр араһында тәмәке тартҡан егеттәр һаны кәмей, ә ҡыҙҙар күбәйә. Тәмәке тартыусылар араһында баш ҡалаға ауылдан уҡырға килгән йәштәр күп.


Бәләбәйҙәге Өсән – Ивановка ауылындағы ҡарттар һәм инвалидтарҙы социаль хеҙмәтләндереү бүлегенә ябылыу ҡурҡынысы янай\nСоциаль учреждениела 25 кеше йәшәй. Уҙған быуаттың етмешенсе йылдарында төҙөлгән бина ныҡ иҫкергән, уны оптималләштереү көтә. Тимәк, пансионаттағыларҙы төрлө ҡала һәм райондарҙа урынлашҡан учреждениеларға ебәрәсәктәр. Өлкәндәр икенсе тыуған йортона әйләнгән ерҙән китергә риза түгел.\nБыл йортҡа бер кем дә еңел тормоштан килмәгән. Балалары булмаған, булһа ла үҙ бурыстарын онотҡан, йә ғәриплектән интеккәндәр йәшәй социаль учреждениела. Улар бер-береһенә шул тиклем өйрәнгән, ҡарттар йортондағы 25 кеше бер ғаиләләй көн күрә. Рәзилә Аҡмырҙинаның биш йыл элек ире, быйыл яҙ берҙән- бер ҡыҙы баҡыйлыҡа күскән. Ҡышҡы кистәрҙе бәйләм бәйләп приюттағылар менән һөйләшеп үткәрергә күнеккән.\nКүрше бүлмәлә йәшәүсе Николай Татаркин күреү һәләтен юғалтҡан. Әммә һаулығындағы был кәмселек уға белем эстәргә ҡамасауламай. Ул көндәр буйы китаптар уҡый. Китапханаһында классик әҫәрҙәр ҙә, детективтар ҙа бар.\nНиколай Татаркин, социаль учреждениела йәшәүсе: «Ҡыҙым бар, тик ул үҙе дүрт бала әсәһе, береһе сәләмәтлеге буйынса мөмкинлеге сикләнгән. Күҙҙәрем күрмәгәс бында йәшәргә ҡарар иттем».\nЙәйгеһен приютта йәшәүселәр еләккә йөрөй, бөтә эште күмәкләп башҡара. Өлкәндәрҙе 14 хеҙмәткәр ҡарай. Ошолай һәүетемсә генә йәшәп ятҡанда социаль учреждениены ябыу тураһында борсоулы хәбәр килә. Яңы йылдың 1 ғинуарынан уны ябырға, халыҡты республиканың төрлө төбәктәрендә урынлашҡан ҡарттар һәм инвалидтар йортона ебәрергә тейештәр.\nБина уҙған быуаттың етмешенсе йылдар башында һалынған һәм ныҡ иҫкергән. Уны төҙөкләндереү талап ителә. Әле ул район үҙәк дауаханаһы ҡарамағында.\nРоза Кузьменко, Башҡортостандың хеҙмәт һәм халыҡты социаль яҡлау министрлығының матбуғат хеҙмәткәре: «Әлегә приютты ябыу тураһында ҡарар ҡабул ителмәгән. Учреждениены ремонтлау өсөн бағыусы табылһа, пенсионерҙарҙың теләген иҫәпкә алып социаль учреждение һаҡланып ҡаласаҡ. Шулай уҡ урындағы хакимиәт икенсе бина бирһә, Бәләбәй ҡарттарын бер ҡайҙа ла ебәрмәйәсәктәр».\nӘлегә пенсионерҙарҙың яҙмышы хәл ителә. "Ҡартлыҡ-шатлыҡ түгел" тиһәләр ҙә, ошондай шарттарҙа ла бергәләп тормоштан йәм табып йәшәргә күнеккәндәр. Социаль учреждение уларға үҙ йортондай ҡәҙерле һәм тыуған ерҙән айырылып китеү өлкәндәр өсөн еңел булмаясаҡ. Шулай ҙа күсергә кәрәк булһа, уларҙың ҡайҙа барырға теләү теләге иҫәпкә алынасаҡ.


Башҡортостан ҡурсаулығында янғын һүндерелде\n22 Июль 2020, 12:50\nБашҡортостандың урман хужалығы министры Марат Шәрәфетдинов Урал аръяғы урмандарын һауанан күҙәтте. Ул республикала урман янғындары менән бәйле хәл тураһында хәбәр итте. Төп яңылыҡ — кисә киске сәғәт 10-сы 20 минутҡа Башҡортостан ҡурсаулығында янғын һүндерелде.\nБашҡортостандың урман хужалығы министры Марат Шәрәфетдинов Урал аръяғы урмандарын һауанан күҙәтте. Ул республикала урман янғындары менән бәйле хәл тураһында хәбәр итте. Төп яңылыҡ - кисә киске сәғәт 10-сы 20 минутҡа Башҡортостан ҡурсаулығында янғын һүндерелде.\nКөн дауамында алты янғын һүндерелде, уларҙың икәүһе - Әбйәлил, икәүһе - Белорет һәм береһе Мәләүез райондарында. Белорет һәм Бөрйән райондарында өс янғынды һүндереү тамамланып килә. Тораҡ пункттарға хәүеф янамай.\nКиске 9-сы 30 минутҡа Белорет районындағы янғындар урынында яуым-төшөм булманы, йәнә йәшен үтте. Утты һүндереү өсөн 286 кеше һәм 64 берәмек техника йәлеп ителде.


Рәсүл Байгилдиндан повесть\n22 Июль 2019, 13:07\n“Ағиҙел” журналының август һанында Рәсүл Байгилдиндың “Ҡара күбәләк” повесы донъя күрә.\n...Аяҡ тауыштары һилләнгәс, тәҙрә ҡаҡтылар. Антонина килгәйне. Анастасия, эске күлдәктә генә көскә тәҙрә аша төштө. Изге күңелле күрше ҡатынға, бер сәғәттән генә, уянды, әбрәкәйгә сыҡты, тип дежур табипҡа әйтергә ҡуштылар. Анастасия апаһы алып килгән күлдәкте, кәзәкәйҙе кейҙе һәм туғандар төнгө ҡала өйҙәре араһына инеп юҡ булды.\nАпаһы Анастасияны тимер юл станцияһына алып барҙы. Сараға тиклем составҡа ултыртты. Унан Башҡортостанға ылау күп йөрөй, шуларҙың береһенә эләгеп башҡорттар яғына сығырға ҡушты. Ситтә һине бер кем дә эҙләмәйәсәк, тине.\nШулай итеп, Сталин репрессияһы ҡорбаны Анастасия, тыуған иленән ҡасып, эҙ яҙлыҡтырып, Буребайға барып юлыҡты. Белеме булған шәфҡәт туташын мәғдән сығарыу приискаһы дауаханаһына шунда уҡ эшкә алдылар.\nЯрты йыл да эшләп өлгөрмәне, үҙенән күпкә өлкән башҡортҡа – Матрай ауылы кешеһе Зыяетдин Байгилдинға бисә булды ла ҡуйҙы. Аңғармай ҙа ҡалды – өс балалы ир, ғаиләһен ташлап, уны, егерме йәше лә тулмаған ҡыҙҙы, ҡырағай азиат йолаһы буйынса, урлап алды ла китте. Кем бит әле: үҙе белемле, үҙе коммунист, үҙе мәктәп директоры. Хәйер, тәүҙә һөйөүен, башын юғалтыуын әйтте, анттар бирҙе. Аңҡы-тиңке йөрөгән ҡасҡалаҡтың күңелен ҡуҙғытты.


Борис Перчаткин, Яна Перчаткинаның олатаһы: «Сәғәт биш тулды. Ә ул һаман да юҡ. Уҡытыусыһына шылтыраттыҡ, ул бала бөтөнләй мәктәпкә килмәне тип яуапланы. Яна кеше менән бик аралашып барманы, әхирәттәре лә әҙ. Күп ваҡытын өйҙә үткәрә ине».


Иманлы ерҙә бәрәкәт бар » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Иманлы ерҙә бәрәкәт бар\nИманлы ерҙә бәрәкәт бар 26.12.2014 // Йәмғиәт\nЯңы Ҡарас ауылында мәсет бер йыл элек төҙөлә башлағайны. Ошо арала төйәктә гүйә ки бәрәкәт артты: урамдар таҙарҙы, өйҙәр күркәмләнде, кешеләр тағы ла мәрхәмәтлерәк, бер-береһенә иғтибарлыраҡ булып китте. Иман йорто ҙур көскә эйә шул.\nАуыл аҡһаҡалдарының әйтеүенсә, Яңы Ҡараста элек ике мәсет булған. Билдәле, Совет осоронда уларҙың эшмәкәрлеге туҡтатылған, һөҙөмтәлә халыҡ оҙаҡ йылдарға рухи байлыҡтан, дини байрамдар уҙғарыуҙан мәхрүм ҡалған.\nБылтыр иһә күрше Татарбай ауылынан “Ағиҙел М” йәмғиәтенең генераль директоры Филүс Ғилфанов Яңы Ҡараста Аллаһ йорто төҙөү эшенә тотондо. Изге ниәтте халыҡ шунда уҡ күтәреп алды, йүнселгә һәр кем хәленән килгәнсә ярҙам итте. Һөҙөмтәлә “Хәтмулла” мәсете бер йылдан әҙер ҙә булды. Уны асыу тантанаһына яҙмышы Яңы Ҡарасҡа бәйле барлыҡ халыҡ йыйылды.


Дуэль (фильм, 2010) — Башҡорт Википедияһы\nБыл терминдың башҡа мәғәнәләре лә бар, ҡарағыҙ: Дуэль (значения).\n«Дуэль» (ингл. Anton Chekhov's The Duel) — драматик фильм. 2010 йылда режиссёр Довер Кошашвили тарафынан төшөрөлгән. Фильмдың сюжеты урыҫ яҙыусыһы Антон Павлович Чеховтың шул исемдәге хикәйәһенә нигеҙләнгән. Фильм Хорватияла төшөрөлә. Премьераһы АҠШ-та 2010 йылдың 28 апрелендә үтә. Фильм шулай уҡ 2011 йылда конкурстан тыш программалы «Мәскәү Халыҡ-ара кинофестивалендә» «Русский след категорияһында» күрһәтелә.\n3 Бүләктәре һәм номинациялары\nЛаевский — дәүләт хеҙмәтендәге урыҫ аристократы, ул бигерәк тә ҡомарлы уйындар уйнарға һәм эсергә ярата. Ул иренән тартып алған Надя исемле ҡатын менән, уны яратмаһа ла, йәшәй. Бер көндө Надя Лаевскийға капитан Кирилин менән хыянат ҡыла. Бынан һуңғы ваҡиғаларҙың алмашыныуы Лаевскийҙы үҙенең элекке дуҫы фон Корен менән дуэлгә сығыуға килтерә.\nЭндрю Скотт — Иван Андреевич Лаевский\nФиона Глэскотт — Надя\nТобайас Мензис — Николай Васильевич фон Корен\nНиалл Багги — Самойленко\nРик Макарем — Ачмянов\nНиколас Роу — Шешковский\nМишель Фэйрли — Мария\nДебби Чейзен — Ольга\nДжереми Свифт — Дьякон\nМислав Кавайда — Кирилин\nБүләктәре һәм номинациялары[үҙгәртергә | вики-тексты үҙгәртергә]\n2011 йылда фильм «Премию Канадского общества кинематографистов[en]» «Театр әҫәрендәге иң яҡшы оператор эше» (Пол Саросси) категорияһында номинацияға ҡуйыла.\nФильм кино тәнҡитселәренең юғары баһаһын ала Картинаға ҡуйылғанRotten Tomatoes сайтындағы 37 баһаның 81 % ыңғай рецензиялы, Metacritic сайтындағы 16 рецензияның — 100 балының 75 балы ыңғай була. Америка кино тәнҡитсеһеРоджер Эберт картинаға 4 балдың 2 балын бирә.\n↑ «Ирекле Паисий Хилендарский» дәүләт бүләге.1899 йыл.\n↑ Winners, Nominees and Special Honourees\n↑ 'Duel' gives Chekhov piece its overdue due\n↑ Review: Captivating crises in 'Chekhov’s Duel'\n↑ Movie review: 'Anton Chekhov’s The Duel'\n↑ Summer’s Heat Breeds Love, Loathing and Darwinian Competition\n↑ Affair well worth a shot\n↑ Anton Chekhov’s the Duel — Film Review\n↑ Anton Chekhov’s The Duel\nҠалып:Экранизации Антона Чехова\nhttps://ba.wikipedia.org/w/index.php?title=Дуэль_(фильм,_2010)&oldid=755958 ҡабул ителгән\nБыл бит һуңғы тапҡыр 20:03 2 ноябрь 2017 үҙгәртелгән.


Пришиб немецтары нисек йәшәй? » Башҡортостан гәзите | Газета Башкортостан на башкирском языке\nБашҡортостан гәзите » Мәҙәниәт һәм әҙәбиәт » Пришиб немецтары нисек йәшәй?\nБлаговар районының Пришиб ауылы немецтар йәшәүе менән күптәргә билдәлелер. Ошо көндәрҙә унда Германиянан студенттар ҡунаҡҡа килде. Әйткәндәй, бындай ваҡиғалар күптән инде яҡшы йолаға әүерелгән.\nСтуденттарҙы концерт менән ҡаршыланылар, немец йырҙары яңғыраны, дәртле бейеүҙәр башҡарылды. Урындағы немец мәҙәни үҙәгендә баш белгес Юлия Артес ойошманың, музейҙың эшмәкәрлеге, “Weinachten”, “Ostern” байрамдары, Изге Мартин көнө, шулай уҡ район биләмәһендә йәшәгән башҡа халыҡтарҙың милли байрамдары тураһында һөйләне. Ҡунаҡтар немецтарҙың бында күсеү тарихын йотлоғоп тыңланы.\nУкраинанан атҡа атланып әлегәсә билдәһеҙ яңы урынға күсеп, тормош башлауҙары тураһындағы сәхифәләргә ышаныуы бик ҡыйын ине. Йәштәр Пришиб ауыл модель китапханаһында ла булды. Күп милләтле районда урынлашҡанға күрә, китапханала биш телдә әҙәбиәт тупланған. Китапханасы Марина Бобб балаларҙың ҡул эштәрен күрһәтте. Ҡунаҡтар иһә немец телендәге китаптарҙы бүләк итте. Германия студенттарын милли аш-һыу менән һыйланылар.\nБелеүебеҙсә, Пришиб ауылында илле йылдан ашыу инде “Volksklang” немец халыҡ фольклор ансамбле эшләй. Ул ауылда, районда һәм республикала үткәрелгән сараларҙың барыһында ла тиерлек ҡатнаша. Ансамбль 1956 йылда ойошторолған. “Халыҡ ансамбле” исеме 1990 йылда бирелгән. Коллективтың етәксеһе – Светлана Кунц, төп составта – 13 кеше. 2008 йылда мәҙәни алмашыу тәртибендә Германияла булып ҡайтҡандар.\nӘйткәндәй, Светлана Кунц сентябрь айы йомғаҡтары буйынса “Минең телем — дуҫлыҡ теле” республика акцияһында еңеп сыҡҡан. Ул немец халыҡ йыры оҙатыуында “Баҡсала” шиғырын уҡыған. Белеүебеҙсә, был конкурс Башҡортостандың дәүләт телдәрендә, республикала йәшәгән халыҡтарҙың туған телдәрендә Ватан, туған тел тураһында шиғырҙарҙы тасуири уҡыуҙы күҙаллай.


Республикала «Фән аҙналығы» сиктәрендә түңәрәк өҫтәл ойошторолдо - Bash.News\nРеспубликала «Фән аҙналығы» сиктәрендә түңәрәк өҫтәл ойошторолдо\nРеспубликала «Фән аҙналығы» сиктәрендә түңәрәк өҫтәл ойошторолдо https://bash.news/news/89720_respublikala_fn_analyy_siktrend_trk_tl_ojoshtoroldo/?lang=bash\nБашҡортостан фәндәр академияһында уҙған түңәрәк өҫтәлдә фәнни асыштарҙы дәүләт ойошмалары менән берлектә, комплекслы рәүештә бойомға ашырыу юлдары барланды. Рәсәй фәне көнө уңайынан "Фән аҙналығы" сиктәрендә шулай уҡ гуманитар, социаль, этно-мәҙәни йүнәлештәр ҡаралды.\nХалыҡтың билдәле ваҡыт арауығында ауылдан ҡалаға күсеп килеүе республика үҫешенә иҡтисади яҡтан нисек тәьҫир итә? Башҡортостан ғалимдары үҙҙәренең сығышында ошо һәм башҡа мәсьәләләрҙе күтәреп, тикшереү һөҙөмтәләрен атаны.\nАйтуған Аҡманов, Башҡортостан фәндәр академияһы вице-президенты: “Радий Фәрит улы әйткәйне: фән менән бергәләп яңы асыштар эшләп, республика алға китергә тейеш. Шуға күрә беҙҙең теләк бар, бергәләп эшләү”.


Башҡортостан IV Бөтә донъя башҡорттары ҡоролтайына әҙерләнә // Йәмғиәт | новости башинформ.рф\nБашҡортостан IV Бөтә донъя башҡорттары ҡоролтайына әҙерләнә\n15:39, 10 ноября 2015 Йәмғиәт\nБашҡортостан IV Бөтә донъя башҡорттары ҡоролтайына әҙерләнә. Күләмле милли форум 21 ноябрҙә Өфөлә уҙа. Сара халыҡтар араһындағы дуҫлыҡты нығытыуға, милләт-ара тыныслыҡ һәм татыулыҡ булдырыуға йүнәлтелгән. III Бөтә донъя башҡорттары ҡоролтайы биш йыл элек үткәрелгәйне.\nФорум эшендә төрлө темалар буйынса секция ултырыштары ойошторола. Делегаттар республикала бәләкәй һәм урта эшҡыуарлыҡ үҫешен, бөгөнгө иҡтисади шарттарҙа ер мәсьәләһен һәм туризмды тикшерәсәк. Ҡатнашыусылар республикала «Мәғариф тураһында», «Башҡортостан халыҡтары телдәре тураһында»ғы Закондарҙы ғәмәлгә ашырыу тураһында һөйләшәсәк. Заманса шарттарҙа башҡорт халҡының үҫеш факторы булараҡ тарихи һәм рухи мираҫҡа айырым иғтибар бүленәсәк. Ғаилә, башҡорт халҡының демографияһы һәм сәләмәтлеге мәсьәләләре ҡуҙғатыласаҡ. «Башҡортостандың мәғлүмәт киңлеге: проблемалар һәм йүнәлештәр» һәм «Йәштәр — башҡорт халҡының стратегик ресурсы» секциялары эшләйәсәк.\nIV Бөтә донъя башҡорттары ҡоролтайы программаһында шулай уҡ Рәсәйҙә 2025 йылға тиклем ҡабул ителгән дәүләт милли сәйәсәт стратегияһын, 2016-2020 йылдарға иҫәпләнгән «Башҡортостан Республикаһында Рәсәй милләтенең берҙәмлеген нығытыу һәм халыҡтарҙы этномәҙәни үҫтереү» дәүләт программаһын тормошҡа ашырыу барышын тикшереү ҡаралған.


Конкурстар » Страница 51 » "Йәшлек" гәзите\nГазета "Йәшлек" » Конкурстар » Страница 51\nӘлиә ЙЫҺАНГИРОВА: «Хыялдар ашһын тормошҡа»\nКонкурстар // 26-07-2011, 11:14\nМин Сибай һылыуы Әлиә булам. 17 йәштәмен. Ҡалабыҙҙағы педагогия колледжының информатика бүлегендә уҡып йөрөйөм. Әле икенсе курсты тамамланым. Беренсе курстан еңел атлетика менән шөғөлләнәм, киләсәктә лә спорт менән дуҫлыҡты дауам итергә уйлайым.\nБала саҡтан килгән ҙур хыялым бар − Парижға барып ҡайтыу. Бары тик ныҡлы теләк һәм тырышлыҡ ҡына хыялдарҙы тормошҡа ашыра, тип иҫәпләйем....\nАт ҡәҙерен белмәгән Юлда илай ултырыр...\nКонкурстар // 19-07-2011, 12:45\nБөрйән районында республикабыҙҙа йылҡысылыҡты үҫтереүгә арналған семинар-кәңәшмә, ҡымыҙсылар конкурсы үтте\nИке мең йыл элек ҡытай тарихсыларының береһе: «Аттың арҡаһы − дәүләт нигеҙе ул», − тип яҙып ҡалдырған. Ысынлап та, тормошобоҙҙо атһыҙ күҙ алдына ла килтереүе ҡыйын. Айырыуса башҡорттар өсөн ул иң тоғро юлдаш һаналған, Әнүр Вәхитовтың һүҙҙәре менән әйткәндә, ат башҡорттоң таянысы ғына түгел, ә ҡанаты ла булған. Үткән быуатта уларҙы ауыл хужалығында, армияла «ҡорос аттар» алмаштырһа ла, спортта, туризмда аттарҙың роле артҡандан-арта. Шулай уҡ крәҫтиән-фермер, шәхси хужалыҡтарҙа ла атһыҙ кеше ике ҡулһыҙ кеүек. Деликатес ите, шифалы ҡымыҙы өсөн дә халыҡ рәхмәтле был малҡайҙарға. Бер һүҙ менән әйткәндә, етеш йәшәйем, яҡшы эшләйем тигән тырыштар өсөн йылҡысылыҡ потенциалы тулыһынса баһаланып етмәгән бик перспективалы йүнәлеш булып ҡала. Башҡортостанда йылҡысылыҡты үҫтереү буйынса республика семинар-кәңәшмәһендә тап ошо хаҡта һүҙ барҙы. Бөрйән районында үткән был мөһим сарала шулай уҡ республика ҡымыҙсылары конкурсы еңеүселәре лә билдәләнде, малсыларҙың тәүге ярты йыллыҡ эшенә йомғаҡ яһалды....\nКонкурстар // 25-06-2011, 14:40\nХөрмәтле гәзит уҡыусылар, һеҙҙән гәзитебеҙҙең тиражын күпме итеп күҙаллауығыҙ хаҡында хаттар көтөп ҡалабыҙ. Әллә ни ҡатмарлы йөкләмә лә түгел бит, шулаймы? Уның ҡарауы, серле һандар ысынбарлыҡҡа тап килгән осраҡта, иҫтәлекле бүләктәр алып ҡыуанырһығыҙ.\nҺеҙгә гәзиткә яҙылыу тураһындағы квитанцияны йәки уның күсермәһен, фараз яҙылған купонға тулы адресығыҙ, исем-шәрифтәрегеҙҙе, телефонығыҙҙы ла теркәп, редакцияға ебәрергә кәрәк. Мөмкин тиклем яҡын фараз иткән иң тәүге 50 дуҫыбыҙҙы иҫтәлекле бүләктәр ҙә көтә....\nКонкурстар // 21-06-2011, 11:29\nМин Шишмә районының Түбәнге Хәжәт ауылында тыуып үҫтем. Әле Дәүләкән ҡала гимназияһының 9-сы синыфын тамамланым. Бейергә, шиғыр яҙырға яратам. Хыялым – бейеүсе булыу.\nКеше һәр саҡ йылмайып, ҡыйынлыҡтар алдында башын эймәй, бөтәһенә лә ярҙам итеп йәшәргә тейеш, тип уйлайым. Үҙем дә хыялыма табан ошо юл менән барам....\nЕңеүселәрҙе бүләктәр көтә\nКонкурстар // 18-06-2011, 09:30\n28 майҙа баҫылған «Матбуғат» кроссканворды башватҡыстар яратыусы уҡыусыларыбыҙ өсөн бик ҡатмарлы булып сыҡты. Республикабыҙҙың төрлө баҫмаларында эшләгән журналистарҙы йөҙгә таныуы бик ауыр бит инде – улар тележурналист булмағас... Шуға ҡарамаҫтан, бөтә республикала тик ике генә кеше – Сибайҙан Айнур Игликов һәм Әбйәлил районының Михайловка ауылынан Фәнүзә Вәлишина – кроссканвордты сисеп, дөрөҫ яуап ебәргән. Уларҙы «Республика Башкортостан» гәзите редакцияһы вәғәҙә иткән бүләктәр көтә....\nГүзәл Вәлиева: “Ғорурлыҡты йәштән һаҡлайыҡ”\nКонкурстар // 14-06-2011, 14:03\nСихри Ҡаран шишмәһе сылтырап аҡҡан Әсти тауы битләүендә бер һылыу зифа ҡайынға һөйәлгән. Был ҡыйғас ҡара ҡашлы, сөм-ҡара бөҙрә сәсле, һомғол буйлы сибәркәй кем әле һуң?! Бала саҡ әхирәтем Гүзәл дә баһа! Бик ярата шул ҡайындарҙы, улары ла үҙен һағындырып ҡына тора. Бер туғандай яҡын күргән күршем Гүзәл Вәлиева Миәкә районының Ҡаран-Ҡунҡаҫ ауылында тыуып, буй еткерә. Йылҡы йылының һыуғояр йондоҙлоғо аҫтында донъяға килеүе лә уға бәхет юрай. Тырыш, маҡсатына ирешеүсән, илһөйәр Гүзәл – БДПУ-ның башҡорт филологияһы факультетының 3-сө курс студенты. Башҡорт теле һәм әҙәбиәте серҙәренә өйрәнә. Мәктәп йылдарында ҡурсаҡтарын теҙеп ултыртып ʺуҡытҡанʺ буласаҡ уҡытыусы бала саҡ хыялын тормошҡа ашырыуға бар көсөн һала....\nАртҡа 1 ... 47 48 49 50 51 52 53 54 55 ... 61 Алға


Порно Бушлай Cdg Уйын – Уйын Бушлай Онлайн Секс\nПорно CDG Уйын бушлай - Был өлкәндәр өсөн яңы үҙәктәр\nАсыҡ порно видео, ҡасан теләһә ниндәй ваҡытта теләһә ниндәй булырға, нисек йәшәргә беҙ ххх порно журналдар һәм фотоһүрәттәр тураһында онотмаһын ине. Йәки, тип билдәле йырҙа әйтелгәнсә, "радиозвезда видео үлтерә". Ярай, мөмкинлек булғанда, бер нәмә оҡшаш була, әммә өлкәндәр был уйындарҙа был юлы өсөн, уларҙы үлтереп индустрияһы порно видео. Ярай, мөмкин булһа, был ни өсөн ҡолаҡтарҙы притягивать, әммә бушлай уйнарға CDG порноигра һеҙ барасыз, һеҙ буласак һәм ни ғәжәп, ни индустрия ныҡ үҫешкән., Мин гарантия бирә ала, шулай уҡ был уйын һеҙҙе ныҡ кончать коллекция мәжбүр итергә мөмкин тип теләһә ниндәй, теләһә ниндәй сайттарға һәм порнофильм менән һеҙҙе яратҡан кеүек. Премиальный порно мин әйтәм тураһында түгел, ә бушлай тураһында секс-һәм видео менән аяғүрә клик исеме тубалдай.\nБыл сайт беҙ башлап ебәреү өсөн платформа булып тора, бында фантазияға үҙе күпкә ҡыҙыҡлыраҡ һәм интерактив ысулдар һеҙҙе ҡәнәғәтләндерәме. Һеҙ буш ваҡыты аҙ һәм интернетҡа тоташыу ғына кәрәк. Йөҙ уйындары беҙҙә бар, һеҙҙең менән уйнай ғына башланған кеүек, һеҙ ауыр булыуҙан туҡтай. Һезгә генә кәрәк ҡарай башлай, беҙҙең уйын береһен һайлаған, басыгыз был төймәгә уйнатып, тиҙ загружаться был әйберләр һеҙҙең браузер һәм шулай уҡ, нисек дремина видео тапшырыу башлана. Төп айырмаһы шунда, беҙ был хыял менән киләсәк, улар өҫтөнән тулы контроль һәм сездә тулы булды., Шуның тураһында әйтеп тораһы ла түгел, күпселек персонаждар-тип был уйында китерелә менән настроить, уның үҙгәртеүҙәр булмаҫҡа мөмкин, шулай күренер өсөн, һеҙ нисек теләй. Был элементтың ябай, gnu лицензияһы һәм һеҙҙең өсөн асылһын стольким мөмкинлеге һәм теләге, улар мотлаҡ үтәлергә тейеш. Был хаҡтағы ентекле һөйләшеүҙән коллекция биргән яңы уйын.\nКүп CDG Коллекция Бушлай gnu Порноигр\nСайттар, улар бында беҙ, өлкәндәр өсөн йыллыҡ тикшеренеү һөҙөмтәләрен ахыр уйын индустрияһы артыҡ булмаҫ. Беҙ белә башлағандан алып, беҙҙән ниндәй тел һәм категорияларын үҙ эсенә gnu. Хәйер, беҙҙең эште ныҡ еңеләйтә, көйләү һәм тест эшләй эштәре күп ваҡытты ала смехотворения длины уйын менән килешеүҙе иңҡар итеүендә. Әммә беҙ тамамлаған, хәҙер ҡыҙҙар һәм малайҙар өсөн барлыҡ уйындар һәм бөтә донъя сәләмтлек менән беҙҙең сайтта әҙер уларҙың һәр береһе менән әҙәпһеҙ оҡшаш. Барыһы ла беҙҙә бар, фантазия һәм ролле уйындар менән тамамланды менән башлау менән иң ҡырағай көсләү тураһында порноигры бдсм симулятор gf experience., Беҙ бөтә төр бар персонаждары булыуын, милф тиклемге үҫмерҙәр булды, сөнки был мөмкинлек бирә һезгә настроить һәм бөтә сабый уйынын, уларҙың фантазияһы тап һеҙҙең өсөн яҡшыраҡ.\nБеҙ бөтә уйынды төп жанры булып тора. Шул осраҡта изделияларҙы өсөн һеҙ получает, һеҙ тиҙ дрочка сеанс башларға кәрәк. RPG беҙҙең бар - шул осраҡта өсөн уйындар, мажаралы уйындар һәм тойғолары менән юҡһа, аватар эшләй квестар ҡасан телисез икән,. Симулятор танышыу беҙҙә бар, һеҙҙең менән эксперимент бөтә типтағы партнерҙарҙан мөмкинлек бирә, уларҙың һәр береһе төрлө бар шәхестәр., Текст уйын булды һәм хатта беҙҙе, модалы күренә ала, әммә ҡайһы бер күңелем яңыртыу өсөн иң ҡыҙыу бара ашыу тарихы контексында жанрҙар интерактив эротическое манераһы менән өлкәндәр, улар һеҙҙе һынап ҡарар йоғонто яһаған кешеләр һеҙ уйындың беренсе һәм төп герой менән тамамланды.\nБысраҡ Уйын Уйнап Әйтеү Һәм Әйберҙәр\nПорноигр бушлай CDG-сайттар был өр-яңы, яҡшы һәм пользовательский тәжрибәһе кәрәк булһа, уның өсөн бөтә. Был коллекция ҡарау өсөн бик ҙур, һеҙҙең өсөн инструменттар йыйылмаһы ҡарап булмай, ул яҡшы һөҙөмтәләр бирә секунд һанау өсөн ҡулланыла. Сорттарға беҙҙең варианттары булыу өсөн, һеҙҙең, ниндәй һуңғы уйын булды, ул иң популяр һәм рейтинглы эйә булыуҙа ниндәй яҡшы улар менән беҙҙең бергәлек. Берләшмәләр тураһында һөйләй, һәм беҙҙең форум бүлектәре аңлатмаҡ булам, унда әйберләр һеҙ, бәлки, тирә-яҡ бысраҡ баҫтыра., Gnu уйындары тураһында һеҙгә һөйләй алмайым, бәлки, һеҙҙең үҙ хыялы тураһында һөйләп, тарихы һәм әгәр сездә бар, улар һеҙҙең менән уртаҡлашырға теләйем, егеттәр һәм ҡыҙҙар, ул беҙҙән сайтта әүҙем, тыңларға әҙер. Икенсе тапҡыр шулай булған, юҡһа, һеҙ ҡасан ҡуҙғый, үҙен сарыф итмәй сперма бушлай секс-тубал. Бында килгән тәжрибәһен һәм мауыҡтырғыс итә ала.


Внеклассное мероприятие "Цвети, мой край родной"\nГлавная / Другое / Внеклассное мероприятие "Цвети, мой край родной"\nСәскә ат һин гүзәл ,тыуған илем!\nТыуған ил ҡайҙан башлана? Ул тыуып үҫкән ерҙән башлана.Кешегә иң гәзизе уны\nтыуҙырған әсә, иң ҡәҙерлеһе-тыуған тупраҡ, иң йылыһы-һине йылытҡан өй усағы, иң күркәме- тыуған өйөң, иң йәмлеһе-тыуған тәбиғәтең.\nТыуған илем-Рәсәй, тыуған төйәгем-Башҡортостан,тыуған ерем-Илешем,\nтыуған халҡым, туған телем- иң изге төшөнсәләр.\nӘйе , япраҡ, аҡ ҡайындың\nКартаға ҡарап, еремде;\n-Бер япраҡ саҡлы тинем,\nБыл шиғырҙы республикабыҙҙың оло ғорурлығы булған бөйөк шағирыбыҙ Мостай Кәрим яҙған. Уның ижады мәңге йәшәйәсәк,кешеләрҙе киләсәк көндәрҙә лә уйландырыр,моңландырыр,намыҫты сафландырыр, яҡты моң булып рухтарыбыҙҙы ҡанатландырыр.\nХалкым күңелеләй киң далалар\nОфоҡтарға китеп юғала.\nБашҡортостан һыбай елә кеүек,\nКиләсәккә ап-аҡ юрғала.\nАғиҙелдәй шаулап аға тормош 1\nҺәм ҡушыла бөйөк Иҙелгә.\nГөлбаҡсалай итер өсөн ерҙе,\nЯңы быуын үҫә был ерҙә.\n- Йыр «Тыуған яғым минең Башҡортостан»\nРеспубликам башҡалаһы Өфөнөң оҙон тарихы бар.Уның бөгөнгөһө тылсымлы әкиәттең хан ҡалаһын хәтерләтә.\nРеспубликала 21ҡала, 54 район,41ҡала тибындағы ҡасаба,4674 ауыл иҫәпләнә. Бөгөнгөһө 13 меңгә яҡын йылға бар. Иң ҙур ,мул һыулылары булып Ағиҙел, Ҡариҙел, Дим ,Әй һанала.\nКүлдәре, тауҙары, иркен баҫыуҙары, бай урмандары-тәбиғәтебеҙҙең күркәм биҙәге булып тора\nӘйе , Башҡортостан тәбиғәте менән Швецариянан ары тора! Тағы ла уның ҡайһы төбәгенә генә баҡма- ни менәндер хайран итер, маҡтаныр, ғорурланыр,әллә күпме байлыҡ, муллыҡ, матурлыҡ, аҫыл заттар барлығын күрергә мөмкин. Уның ғорурлығы- эшсән, һәләтле халҡы, нефть, химия, энергетика ресурстары, ҡара тупрағы, игене, башҡорт балы, башҡорт ҡымыҙы, башҡорт аты.\n- Йыр- бейеү «Толпар атым»\n-Ринат Хәйриҙең «Бәхәс» шиғырын сәхнәләштереү.\n- Был донъяның иң матур бер төбәге –Илештер!\n-Иң матур ҡояш, иң яҡты ай, иң серле йондоҙҙар Илеш өҫтөндә генә яналыр!\n-Донъялағы иң һылыу ҡыҙҙар, иң батыр егеттәр Илештә генә үҫәлер!\n- Ер йөҙөндәге иң эшсән ,уңған,иң сабыр һәм игелекле кешеләр , моғайын , Илештәлер!\nБыл матур һүҙҙәрҙе Илешебеҙҙә тыуып үҫкэн бөйөк шәхес Роберт Миңнуллин яҙған.\nТыуған яғым Илешемә\nБайлыҡ бирелгән өйөп.\nЙырға күскән Баҙы буйын\nҺәр кеше маҡтар һөйөп.\n2 - Йыр «Тыуған ауылым»\nБеҙҙең яҡтар- дала, урман яғы,\nОфоҡтарға етә ҡырҙары.\nБеҙҙең яҡтар- ҡояш, нурҙар яғы,\nҠунаҡсыллыҡ яғы, йыр яғы.\nБеҙҙең яҡта шатлыҡ ,һөйөнөстәр\nУртаҡ булған һайын арталар.\nТормош йөгөн беҙҙә бөтәһе лә\nБары төпкә егелеп тарталар.\nӘ байрамдар !!!\nИкмәк булғас, тимәк, йыр ҙа бар.\nҺабантуйҙар, уңыш байрамдары,\nТабындарҙа күпме ризыҡ тора!\nЛәкин икмәк һәр саҡ гел түрҙә.\nУнан ҡәҙерлерәк нимә булһын-\nКүпме хеҙмәт һалып үҫтер ҙә!!\nКүкрәгенә терәп икмәк телеү\nИгенсегә нисек килешә!\nИкмәк һәм йыр ҡаршы алыр һеҙҙе\nКилеп кергән саҡта Илешкә.\nҠаршы алыр һеҙҙе аҡ ҡайындар,\nТуҡ башаҡлы иген ҡырҙары.\nҠунаҡсыллык яғы, йыр яғы.\n3 -Йыр «Аҡ икмәк»\nМатурлығы өсөн был көндәрҙең\nКемдәр генә ҡорбан булмаған!\nИсемдәрен тарих беҙгә үҙе\nҺаҡлап килә йыраҡ йылдарҙан!\nБөйөк Еңеүҙең 70 йыллыҡ яҙы яҡынлаша. Илебеҙ күгенең аяҙ булыуы менән беҙ ветерандарға бурыслы.\n(«Священная война» көйө яңғырай)\n22 июнь. Таң атып килә.Ауыл, ҡалалар тыныс йоҡола.Сабыйҙар иҙрәп йоҡлай. Тик фашистар, сикте боҙоп, үлем уты аса.Бөйөк Ватан һуғышы башлана.\nБер ҡайтырбыҙ, тип китһәләр ҙә\nБик күптәре кире ҡайтманы.\nҺуғыштарҙа бөтмәҫ дандар алған\nБатырҙар күп беҙҙең Илештән!\n(«День Победы»көйө яңғырай )\nИлештән һуғышҡа 10220 кеше китә. Ошоларҙың 3379ы исән ҡала,6841е һуғыш яланында ятып ҡала.\n1945 йыл 9 май-ҙур ҡорбандар биреп алынған Еңеү көнө килә.\nБыл һуғыштан Илештең 2 батыр улына Советтар Союзы Геройы тигән исем бирелә.\nМуса Гәрәев 2 тапҡыр Советтар Союзы Геройы. Летчик-штурмовик Мәскәүҙә Еңеү парадында ла ҡатнаша.Герой иҫтәлегенә Йәркәйҙә һәм тыуған ауылы Ташшишмәлә музей асыла.\nӘнүәр Абдуллин- Дөмәй ауылынан сыҡҡан Герой. Ул Сталинградта, Курск дуғаһында һуғышып, Кенигсберға барып етә.Йәркәйҙә 2 урам ошо батырҙар исемен йөрөтә.\nБынан тыш 7 социалистик хеҙмәт Геройҙары, «Хеҙмәт даны» ордендарының тулы кавалерын бүләк иткән Илеш ере. 34 кеше Ленин орденына лайыҡ булған.Бер генә районда ла ошо саҡлы геройҙар сыҡҡаны юҡтыр.\nБына улар Социалистик хеҙмәт Геройҙары;\nТ. Нәжмиев 42 йыл «Искра» колхозында рәйес булып эшләй.\nЛ.Мәрҙәмшина һәм Н.Зәйнуллин-нефть өлкәһендәге хеҙмәттәре өсөн юғары баһа алғандар.\n4 Т.Рахманов-исеме легендаға әйләнгән етәксе.\nР.Зиннәтуллин- «22-се партсъезд» исемендәге колхозды аяҡҡа баҫтыра.\nФ.Яхин- «Октябрь» колхозын етәкләй.\nХ.Ғилданов-«Муса Гәрәев» исемендәге колхоздың алдынғы тракторсыһы.\nИлешкәйем ғорурлана ала\nКүпме батыр ҡыҙы-улына.\nМин Илешкә һәйкәл ҡуйыр инем,\nКилһә икән әгәр ҡулымдан.\nИлеште Илеш итеп балҡытыусы биҙәктәр, йондоҙҙар күп төрлө. Был биҙәктәрҙе кемдәрҙер уның гүзәл тәбиғәте, кемдәрҙер- уңдырышлы ере, кемдәрҙер уңған кешеләре менән билдәләй.\nЫсынлап та, йөрәге менән саф,эштәре менән уңған,күңеле менән йомарт ҡына түгел,йырлы-моңлы кешеләр йәшәй бында.\nИлештең данын- ошо ерҙә тыуып үҫкән, фән тауҙарына менгән ғалимдар, ижад киңлектәренә сыҡҡан күренекле яҙыусылар,композиторҙар, рәссамдар,артистар ҙа күтәрә.\nКемдәр һуң улар?\n-Профессор Н.Бәхтизин Яңы Аташ ауылынан. «Сулпан» тигән яңы төр арыш орлоғон Илеш ерендә һынап, бөтә Рәсәйҙә танылыу таба. Уның улы Рәмил Бәхтизин-физика-математика фәндәре докторы, профессор.\nР. ҒәниевТәжәй ауылынан сыҡҡан ғалим, академик, техник фәндәре докторы.\nК. Әхиәров- педагогия фәндәре докторы, профессор. Уны Башҡортостан «Сухомлинскийы» тип атайҙар.\nИлештән сыҡҡан ғалимдар йөҙләгән. Уларҙың барыһын да һанап сығырлыҡ түгел.\n- Йыр “Һөнәрҙәр күп- кем булам ?”\nБашҡорт һәм татар әҙәбиәте үҫешенә лайыҡлы өлөш индергән яҙыусы-шағирҙар- С.Поварисовты, Ә.Баянды, Р. Хәйриҙе,Х. Сәрйәнде, Р.Миңнуллинды,М.Кәбировты, Р.Ғәскәровты, Ғ.Исхаҡиҙы, Ф.Рәхмәтуллинды,А,Заҡировты, И.Муллаянованы һәм тағы ла бик күп шәхестәрҙе биргән тупраҡ нисек шиғри булмаһын инде.\nМузыка донъяһында- С.Ғәлимова, Ф.Сиражетдинова, Ф.Шәйҙуллина,Х.Фатихов, Ф.Нуриева,Ф.Абдуллина,И. Кәлимуллин, Р.Фәхруллина …\nСәхнәнең йәш йондоҙҙары-Д.Сәйетова, З.Мусина,А.Сәйетов, Р.Сәләхова, З.Әсәҙуллина һәм башҡаларҙы биргән ер нисек йырлы-моңло булмаһын. 5\nКомпозиторҙар-Д.Хәсәншин, Р. Әхиәрова, В.Ғәлимов.Үҙешмәкәр композиторҙар-Ф.Харрасов, Р.Мәжитов, М. Ғәҙетдинов.\nРәссамдар- М.Ахунов, Л. Рәхмәтуллина.\nАрхитектор М.Асаховтар тыуған ер нисек йәмле, гүзәл һәм уңдырышлы булмаһын.\n- Йыр «Бәләкәй артист»\nБеҙҙең арала ла һәләтле кешеләр күп.Мәктәбебеҙҙең татар теле һәм әҙәбиәте уҡытыусыһы Мансурова Фәнүзә Фаис ҡыҙының «Пар мендәрҙәр» исемле китабы донъя күрҙе. Уның уҡыусыһы Кашапова Таңһылыу ҙа һәләтле ҡыҙ. 11синыфта уҡыған ваҡытта «Яҙ һуҙа дәртле йырын» исемле китабы сығыу бик ҡыуаныслы.\nУҡытыусынан да оло йәнле ,киң күңелле, мәрхәмәтле, игелекле, изгелекле һөнәр юҡтыр был донъяла.\nЯңы тыуасаҡ йыл «Уҡытыусылар йылы » тип иғлан ителәсәк. Был йыл һеҙҙең былай ҙа тынғыһыҙ тормошоғоҙға яңы эштәр,йоҡоһоҙ төндәр генә алып килмәһен,ә ижади уңыштарға ирешеп, беҙгә күрһәткән изгелектәрегеҙҙең әжерен күрергә насип булһын\n-Һеҙгә теләйем һаулыҡ,оҙон ғүмер,\nШәхси бәхет, донъя рәхәтен.\nШәкерттәрҙең – тырыш инсафлыһын,\nЯҡшы ғәмәл ,хоҙай рәхмәтен.\n-Һәр саҡ уңыш, еңеү килһен\nМәктәп ғилем юлында.\nОнотмағыҙ, Башҡортостан киләсәге\n-Сәстәреңә бәҫтәр ҡунған,\nГүйә, ап-аҡ ҡышҡы урман.\nҒүмер буйы беҙ бурыслы\n6 Яҡтыларҙан яҡты уның\n«Ете таж» бейеүе һәм «Һабантуй» күренеше менән кисә тамамлана.\nӘйе , япраҡ, аҡҡайындың


Уйнағыҙ әле, гармундар! » Башҡортостан гәзите\nУйнағыҙ әле, гармундар!\n6-12-2017, 00:03 // Мәҙәниәт һәм әҙәбиәт // Баҫып сығарырға\nКүңелле йәшәй сәйетбабалар. Бынан тиҫтә йыл самаһы элек иң ҡалҡыу урынында асылған мәҙәниәт усағы ауылды йәмләп кенә ултырмай, ә халыҡтың күңелен имләүсе изге йортҡа әүерелде. Был бина йылдың бөтә миҙгелендә умарта күселәй гөж килеп тора. Бер бүлмәлә балалар шөғөлләнһә, икенсеһендә өлкәндәр “Байыҡ” республика телевизион бәйгеһенең финал концертына әҙерләнә. Ә инде сәйетбабаларҙың район ғына түгел, республикала үткән төрлө йыр, бейеү фестивалдәрендә ҡатнашып, матур һөҙөмтәләргә өлгәшеүе уларҙың уңышы, өҙлөкһөҙ хеҙмәте хаҡында һөйләй.\nСәйетбаба ауыл ветерандар советы рәйесе, район башҡорттары ҡоролтайы ағзаһы Закир Ишмырҙин иһә, шулай итәйек, былай итәйек, тигән ҡоро һүҙ һөйләп түгел, ә һәр эште үҙе башлап йөрөүе менән халыҡтың ихтирамына лайыҡ шәхес. Ауылдаштарын әүҙемләштереү, ялын файҙалы итеп үткәреү, төрлө шөғөлгә өйрәтеү, кәсеп итеү, көс һалып үҫтергәнеңде һатырға өйрәтеү кеүек фәһемле сараларҙы уйлап табып ҡына тора.\n“Өләсәй баҡсаһы, олатай донъяһы”, “Хәрәкәттә – бәрәкәт” тип исемләнгән тамашалар йәштәргә оло быуындың хеҙмәтен, матур йәшәү өлгөһөн күрһәтеү булһа, Бал байрамы ла үҙенсәлекле ойошторолғайны. Был юлы иһә БАССР-ҙың 100 йыллығына һәм Әсәләр көнөнә арналған “Уйнағыҙ әле, гармундар” байрамы ауыл ғына түгел, барлыҡ район һәүәҫкәрҙәрен бер сәхнәгә йыйҙы.\nТамаша башланырға шаҡтай ваҡыт бар. Район үҙәге Красноусолдан килеп еткән Наилә Хәбибуллина менән Лилиә Саяхова ошондай сара үткәрелеүгә ҡыуанысын белдерҙе.\n– Гармун бәләкәйҙән айырылмаҫ дуҫым булды, – ти Наилә ханым. – Кәйефем ҡырылып торған саҡта гармунымды ҡулыма алып һыҙҙырып ебәреүем була, күңелемдәге ауыр уйҙар һыпырып ташлағандай юҡҡа сыға. Гармунсылар бәйгеһе була тигәс, ҡыуанып килдек.\nУларҙан һуң оло йәштәрҙәге ағай күренде. Бурлы ауылынан Ғабдулла Абдрахманов ине ул. Иң өлкән гармунсы. Уға 79 йәш. Район хужалыҡтарында колхоз рәйесе, инженер вазифаһын да башҡарған ул.\n– Үҙемде белгәндән бирле ҡулымдан гармуным төшмәне, – тине ул, хәтирәләргә бирелеп. – Дүрт улым да гармунда яҡшы уйнай. Ә Илдус был шөғөлдө профессиональ кимәлдә үҙләштерҙе. Бөгөн Себер тарафтарында ла ошо йүнәлештә йәштәргә белем бирә.\nУл арала байрамдың ойоштороусыһы Закир Ишмырҙиндың үҙе менән әңгәмәләшеп алырға форсат булды.\n– Бынан бер нисә тиҫтә йыл элек кенә төрлө мәҙәни кисәләрҙе, концерт-тамашаларҙы, мәжлестәрҙе гармун кеүек уйын ҡоралынан тыш күҙ алдына килтереүе лә ҡыйын ине, – ти ул. – Мин үҙемде бик бәхетле тип һанайым, сөнки гармун моңон тыңлап, уйнап, йырлап-бейеп үҫкән быуын кешеһемен. Иҫ белә-белгәндән бирле ауылыбыҙҙа матур ғөрөф-ғәҙәт – йәштәрҙең киске уйындары ла гармундан башҡа уҙманы.\nБайрам сәнғәткә һөйөү уятыу, башҡорт халыҡ йырҙарын пропагандалау, йыр-моңға әүәҫ йәштәрҙе асыҡлау, дәртләндереү, оҫталыҡтарын үҫтереү, башҡорт халыҡ ижады аша әхлаҡи тәрбиә биреү маҡсатында ойошторолдо. Бәйгенең шарты буйынса ҡатнашыусылар бер халыҡ, бер бейеү көйө башҡарырға тейеш. Уларҙың йәше һәм гармун төрө буйынса сикләү юҡ.\n– Үҙегеҙ ҡасан гармунда уйнарға өйрәндегеҙ? – тип ҡыҙыҡһынам инде һигеҙенсе тиҫтәһен ваҡлаһа ла, һаман йәштәрсә теремек, еңел кәүҙәле ветерандан.\n– Ун ике йәштә. Халыҡ араһында гармунда мунсала уйнарға өйрәнәләр тигән лаҡап йәшәй бит инде. Тәүге көйҙө мунсала сығарҙым. Шулай ҙа үҙемдең гармуным булмауы ныҡ ҡыйын ине. Атайымдың алып бирерҙәй мөмкинлеге юҡ, колхозда йүнле эш хаҡы түләмәйҙәр. Шуға ла эшләй башлаһам, иң тәүҙә гармун аласаҡмын тигән маҡсат ҡуйҙым. Стәрлетамаҡ ҡалаһында училищены тамамлағас, беренсе хеҙмәт хаҡына “Беларусь” тигән гармун алдым. Армияла хеҙмәт иткәндә һәр ваҡыт гармунда уйнай торғайным.\nУңған кеше бөтә ергә лә өлгөрә. Эшҡыуарлыҡ менән шөғөлләнгән Закир ағай балаларында ла сәнғәткә мөхәббәт тәрбиәләп үҫтергән. Өфөлә үткәрелгән “Тальян гармун” байрамдарында ғаиләһе менән сығыш яһап, халыҡты һоҡландыра. Хәҙер Закир ағайҙың төрлө ҙурлыҡтағы тиҫтәләп гармуны бар. Бөгөн улы Таһирҙың был шөғөлдө үҙ итеүенә ҡыуанып бөтә алмай бәхетле атай.\nЭлектән Сәйетбаба гармунсылары менән дан тотҡан. Мәҫәлән, 1785 йылғы ир-уҙаман Хөбөтдин Мырҙаҡаев француз яуынан гармун алып ҡайтып, үҙе уйнап, ауылдаштарын хайран ҡалдырған. Бөйөк Ватан һуғышына гармун уйнап китеүсе Мәхмүт Байбулдинды, һуғыш яланында привалда билдәле йырсы Клавдия Шульженконы гармунда уйнап йырлатҡан Ҡаранйылға ауылы егете Барый Ғәзизовты, ветерандар Сахый Исхаҡов, Ғәйетхан Фәйрузов, Әмир Мәүлетҡолов, Юнир Шәйәхмәтов, Аллабирҙе Хызыров, Әхәт Ғәлин, Әхмәт Юлдашев, уларҙан йәшерәк быуын Уҫман Ғәзизов, Ғәле Сәғәҙиев, Марат Мөхәмәтдинов, Рима Латипова һәм башҡа бик күптәрҙе хәтерендә ҡәҙерләп һаҡлай ауылдаштар.\n...Сәхнәнән гармун моңо түгелә. Ҡайһылай танһыҡ! Талғын йыр көйҙәрен бер аҙҙан дәртле бейеү моңо алмаштыра. Оҫталар ҡулында сихри көй бөрккән ошо уйын ҡоралы залдағыларҙы берсә уйға һалды, күңел түрҙәрендә ойоп ятҡан хәтирәләрен яңынан тергеҙеп ебәрҙе.\nҒабдулла Абдрахманов атаһын һуғышҡа оҙатҡан саҡта уйнаған көйҙө уйнап ишеттерһә, Наил Хызыров “Кил, иркәм” йырын үҙе уйнап, үҙе йырлап халыҡты ҡыуандырҙы. Бер туған Флүр, Фәрит, Фәрих Фәхриевтәр – Ҡаранйылға егеттәре. Бөйөк Ватан һуғышынан ҡаты яраланып ҡайтҡан атайҙары Ғималетдин ағай ауырыу-һыҙланыуын гармун телдәре менән баҫыр булған. Иртә мәрхүм булған яугирҙең балаларына төп мираҫы – гармун. Егеттәр – бөгөнгө бөтә мәҙәни сараларҙың йәме.\nУларҙы хаҡлы ялға сығып тыуған ауылына йәшәргә ҡайтҡан Хатмулла Байбулдин, Закир Ишмырҙин, Сәлимйән Түҙбәков, Әхнәф Суфиянов, Таһир Ишмырҙин алмаштырҙы. Бәйгелә ҡатнашыусыларға дипломдар, аҡсалата бүләктәр тапшырылды.\nҠара көҙҙөң болоҡһоу кисендә яңғыраған гармун моңдары тамашасылар күңелен оҙаҡ ваҡыт йылытып торор әле. Кем белә, бәлки, байрамда зиһененә халҡыбыҙҙың танһыҡ көйҙәрен һеңдергән балалар, йәштәр үҙе лә тиҙҙән ҡулына ошо серле уйын ҡоралын алыр.


(18 июля битенән йүнәлтелде)\nБуковский Сергей Анатольевич (18.07.1960), совет һәм украин кино режиссёры. Украина Кинематографистар союзы ағзаһы, Украинаның атҡаҙанған сәнғәт эшмәкәре (1996) һәм халыҡ артисы (2008), Тарас Шевченко исемендәге Милли премияһы лауреаты (2004). Сығышы менән Октябрьский ҡалаһынан.\nЛазарев Николай Иванович (18.07.1926—28.01.1998), Бөйөк Ватан һуғышы яугиры. Танк бригадаһының автоматсылар батальоны автоматсыһы, өлкән сержант (1945). Советтар Союзы Геройы (1990).\nШириев Шәех Ширияздан улы (18.07.1924—3.03.2013), педагог, 1954—1977 йылдарҙа Краснокама районы Яңы Ҡабан урта мәктәбе уҡытыусыһы, уҡыу-уҡытыу эштәре мөдире, 1977—1984 йылдарҙа — директоры. Бөйөк Ватан һуғышында ҡатнашыусы. Халыҡ мәғарифы отличнигы (1955), Башҡорт АССР-ының атҡаҙанған уҡытыусыһы (1976). Ҡыҙыл Йондоҙ ордены кавалеры.\nСергеев Пётр Васильевич (18.07.1929—14.11.1981), алдынғы механизатор. 1958—1981 йылдарҙа Бишбүләк районының Максим Горький исемендәге колхоз тракторсыһы. Башҡорт АССР-ының 8‑се саҡырылыш Юғары Советы депутаты. Социалистик Хеҙмәт Геройы (1971), РСФСР‑ҙың социалистик ауыл хужалығы отличнигы (1966). Сығышы менән ошо райондың Баҙлыҡ ауылынан.\n1855 — Аксель Паульсен, норвег фигурисы, конькиҙа йүгереүсе.\n1918 — Нельсон Мандела, Көньяҡ Африка Республикаһының 8-се президенты\nhttps://ba.wikipedia.org/w/index.php?title=18_июль&oldid=909379 ҡабул ителгән\nБыл бит һуңғы тапҡыр 13:09 21 сентябрь 2019 үҙгәртелгән.


КӨТӘМ ҺЕҘҘЕ, ҠАРЛУҒАСТАРЫМ!\n20 Апрель 2018, 12:05\nНиндәй гүзәлһең һин, тыуған илем! Йылдың ҡайһы миҙгелендә лә һин ҡәҙерлеһең. Тәбиғәттең һәр мөйөшөндә һайрар ҡоштарың булыуы менән бигерәк хозурһың, моңлоһоң.\nТыуған яғымдың айырылғыһыҙ өлөшө—ҡоштар. Улар барлыҡ ергә, туғайҙарға, урмандарға, болондарға матурлыҡ өҫтәй. Ҡоштар—баҡсабыҙҙың биҙәге. Матур, сағыу төҫтәре, яңғырап торған йырҙары менән тәбиғәткә гүзәллек өҫтәйҙәр, ҡоротҡос бөжәктәр менән туҡланып, тирә-яҡты ҡурсалайҙар. Ҡоштарҙың моңло тауыштары күңелдәребеҙгә дәрт һәм шатлыҡ бирә.\nДонъяла бөтәһе 8 мең 600-ҙән ашыу төр ҡош бар. Яҙғыһын уларҙың 300-ҙән ашыу төрө Башҡортостанға ҡайта. Шуларҙың береһе—ҡарлуғас йыл да беҙҙең һарайға оя ҡора. Уҙған йыл май айында мин уларҙы айырыуса ҡыҙыҡһыныу менән күҙәттем. Һарайға тауыҡтарға ем һалырға ингәндә ҡарлуғасҡа иғтибар иттем. Ике ҡошсоҡ татыу ғына сыр-сыу килеп һарайға һалам ташый. Бер инәләр, бер сығалар, нәмәне булһа ла алып киләләр. Ҡурҡытырмын тип ситкәрәк киттем. Ләкин улар мине шәйләне, электр сымына барып ҡунды. Кеҫәмдә ятҡан фотоаппаратымды сығарып фотоға төшөрҙөм дә, уларға ҡамасауламайым әле, тип өйгә инеп киттем.\nИкенсе көндө һарай өрлөгөндә балсыҡтан, һаламдан яһалған оя барлыҡҡа килгәнен күрҙем. Инә ҡарлуғас ояла ята, ә ата ҡарлуғас ояны тыштан һаҡлай ине. Минең иҫәпләүемсә, был ҡоштарға оя ҡороу өсөн 7 көн етә.10-12 көн эсендә йомортҡа һалалар. Минең ҡарлуғасым 5 йомортҡа һалған ине. Бала баҫып сығарыуға 18 көн кәрәк. Инә ҡарлуғас бала баҫҡан ваҡытта, ата ҡош инә ҡошто тәрбиәләй: ҡорттар ашата, ауыҙы менән һыу алып килеп эсерә. Ата ҡош төнөн ғаиләһен ояға йәбешеп торған хәлдә һаҡлай һәм шул килеш йоҡлай. Уларҙың дошмандары—бесәйҙәр һәм һайыҫҡандар. Кәүҙәгә бәләкәй генә булыуҙарына ҡарамаҫтан, суҡып-суҡып ҡыуалар. Балаларын ҡурсалайҙар.\nҠарлуғас балалары дүртәү үҫте. Уларҙың ауыҙҙары һәр ваҡыт асыҡ, ашарға һорайҙар. Ата-әсәһе уларға өҙлөкһөҙ ҡорт-бөжәктәр ташыны. Ҡоштар китабынан уҡыным—ҡарлуғас балаһы кө-нөнә 300 бөжәк ашап тора икән.\nОсорға ошолай өйрәнделәр: ата-әсәһе иң тәүҙә оя тирәһендә бәләкәй түңәрәк яһай. Балалары шул түңәрәк буйынса оса ла ояға кире ултыра. Осоу түңәрәге ҙурая барған һайын ҡошсоҡтар-ҙың ҡанаттары ла нығына. Ҡарлуғастар ғәзиз балаларын шундай яратып, ҡыуанып тәрбиәләне. Күҙәтеүемсә, ҡоштар июнь айында бала сығарҙы, июлдә осорға өйрәтте, ә 10 августа йылы яҡҡа осоп китте. Әлеге ваҡытта минең ҡарлуғастарым Африкала осоп йөрөй. Быны «Ҡоштар иле» китабынан уҡып белдем. Ҡарлуғастарымдың быйыл да беҙҙең ихатаға осоп килеүҙәрен көтәм.\nЭльвира Танһыҡҡужина, Иҫке Сибай мәктәбенең башланғыс кластар


Күп кеше һалым буйынса бурыстарын аңлы рәүештә түләргә тырыша\nӘ бына ҡайһы бер предприятелар һалым түгел, электр энергияһы өсөн дә ваҡытында иҫәпләшмәй икән. Һөҙөмтәлә бөгөн иртән Өфөлә ҡайһы бер маршруттар буйынса йөрөүсе трамвай һәм троллейбустар хәрәкәте сикләнде. Шуға ла башлыса электр транспорты менән файҙаланыусы халыҡ ҡыйынлыҡтар кисерҙе. Республиканың энергия һатыу компанияһы вәкилдәре проблеманың сәбәбен ҙур күләмдәге бурыстар менән аңлата. Йәнәһе лә баш ҡаланың муниципаль электр транспорты идаралығының 200 миллион һумдан ашыу бурысы йыйылған.\nЗорге урамында йәшәүсе Наилә Уразмановаға көн һайын тиерлек электр транспортында йөрөгә тура килә. Әммә бөгөн ул 18-се маршрут буйынса йөрөүсе трамвайҙы көтөп ала алмауына аптырап ҡалды. Шуға ла хәҙер уға «Йәшел Сауҡалыҡ» биҫтәһенә барыу өсөн иң тәүҙә Октябрь проспектына атлап төшөргә, һуңынан инде автобусҡа ултырырға кәрәк буласаҡ. Әлбиттә, оло быуын вәкиленә был еңелдән түгел.\nБөгөн Өфөлә 12-се, 13-сө ҡыҫҡа һәм 21-се, шулай уҡ 1-се, 16-сы һәм 18-се маршруттар буйынса йөрөүсе троллейбус-трамвайҙар хәрәкәтенә сикләүҙәр индерелде. Һөҙөмтәлә электр транспортын көтөүселәр сәғәттәр буйына туҡталыштарҙа торорға мәжбүр булды.\nБындай сикләүҙәрҙе республиканың энергия һатыу компанияһы етәкселеге ҡабул иткән. Улар билдәләүенсә, Өфөнөң муниципаль электр транспорты идаралығы ҡулланған энергия өсөн 200 миллион һумдан ашыу бурысҡа батҡан. Аҡсалар артабан да ҡайтарылмаған осраҡта ресурстар менән тәьмин итеүсе компания сикләүҙәрҙе арттырырға ниәтләй.\nБындай хәл Өфөлә беренсе тапҡыр ғына теркәлмәй. Быйыл йәй ошо уҡ сәбәп менән баш ҡала урамдары утһыҙ тороп ҡалғайны. Шулай ҙа проблема тиҙ арала юҡ ителде. Бөгөн килеп тыуған ҡыйынлыҡтар ҙа яҡын көндәрҙә ыңғай хәл ителер тип көтөлә. Юғиһә, баш ҡаланың бөтөнләй электр транспортһыҙ ҡалыуы ихтимал.


Башҡортостанда полиция хеҙмәткәрҙәре өсөн госпиталь асылды // Сәйәсәт | новости башинформ.рф\nБашҡортостанда полиция хеҙмәткәрҙәре өсөн госпиталь асылды\n13:33, 23 июня 2011 Сәйәсәт\nӨфөлә БР буйынса Эске эштәр министрлығы медик-санитар часы госпиталенең яңы дауалау корпусы асылды. Уны асыу тантанаһында Башҡортостан Президенты Рөстәм Хәмитов һәм Рәсәй эске эштәр министры урынбаҫары Игорь Алешин ҡатнашты.\nКорпус бер йылдан да әҙерәк ваҡытта төҙөлдө. 2010 йылдың 21 июлендә, ошолай уҡ Рөстәм Хәмитов менән Игорь Алешин алдында, төҙөләсәк бина нигеҙендә киләсәк быуынға мөрәжәғәт һалынған капсула ҡалдырылды. Капсуланы Бөйөк Ватан һуғышы ветераны, отставкалағы эске хеҙмәт полковнигы Миҙхәт Хәсәнов һалды.\nРеспублика бюджетынан корпус төҙөлөшөнә дөйөм алғанда 85 миллион һум бүленде. Бынан тыш, 13,4 миллион һум бағыусылар средстволары йәлеп ителде, улар медицина ҡорамалдарын һатып алыуға тотонолдо. Корпус биналарының майҙаны — 2780 квадрат метр.\n— Корпус БР буйынса Эске эштәр министрлығына һәм бында һаулыҡтарын нығытасаҡ ветерандарға яҡшы бүләк булыр, тип уйлайым, — тине Рөстәм Хәмитов.\nБашҡортостан Президенты әйтеүенсә, республика етәкселеге бындай проекттарҙы тормошҡа ашырыуға средстволар бүлеп, киләсәктә лә хоҡуҡ һаҡлау органдары хеҙмәткәрҙәренә ярҙам итәсәк.\nИгорь Алешин, бөгөнгө көнгә тиклем Башҡортостанда Эске эштәр министрлығы хеҙмәткәрҙәренә Рәсәй буйынса иң аҙ койка-урындар тура килә ине, тип билдәләне. Яңы корпус асылыуы был проблеманы хәл итте. Яңы госпиталдә көс структураларының 75 мең хеҙмәткәре һәм уларҙың ғаилә ағзалары һаулығын нығыта аласаҡ. Бында полицейскийҙар ғына түгел, элек Эске эштәр министрлығы структураһына ингән хеҙмәттәр, мәҫәлән, Ғәҙәттән тыш хәлдәр министрлығы системаһы тураһында ла һүҙ бара.\n— Был бинаның сафҡа индерелеүе арҡаһында беҙ ҡыҙыу нөктәләрҙә хеҙмәт иткәндәргә лә реабилитация үтеү мөмкинлеген бер нисә тапҡырға арттыра алабыҙ, — тине Игорь Алешин.\nРөстәм Хәмитов менән Игорь Алешин интенсив терапия, кардиология, гастроэнтерология палаталарын, клиник-диагностикалау лабораторияһын, госпиталдең аш бүлмәһен һәм башҡа биналарын ҡараны. Иң аҙаҡтан Рәсәй эске эштәр министы урынбаҫары корпус төҙөүҙә күрһәткән ярҙамы өсөн Рөстәм Хәмитовҡа рәхмәт әйтте.\n— Был республика Президенты һүҙҙәренең эше менән бер булыуына сағыу миҫал, — тине Игорь Алешин.\nТеги: полиция, Башҡортостан Президенты


ДОНЪЯ ЯҢЫЛЫҠТАРЫ - 28.03.2017\nДәүләт Думаһына нормаға һалынмаған эш көнө тураһында закон проекты индерелде. Унда һүҙ йөклө ҡатындарға һәм 18 йәше тулмаған хеҙмәткәрҙәргә билдәле ваҡыттан күберәк эшләүҙе тыйыу тураһында бара. Бынан тыш, документ авторҙары нормаға һалынмаған эш көнө сәғәттәре йылына 120 сәғәттән дә артмаҫҡа тейеш тигән ҡарашта. Кире осраҡта, эш биреүсе хеҙмәткәргә компенсация түләнергә тейеш була.\nМахачкалала 300-ләп йөк автомобиле водителе «Кавказ» федераль трассаһында митингка сыҡҡан. Сарала ҡатнашыусылар «Платон» системаһы буйынса хаҡтың күтәрелеүенә ризаһыҙлыҡ белдерә. Иҫегеҙгә төшөрәбеҙ, 15 апрелдән «Платон» системаһы тарифтары юлдың бер саҡрымы өсөн 1 һум 53 тиндән 1 һум 91 тингә тиклем артасаҡ.\nНигерияла мейе ҡабығының шешеүе һөҙөмтәһендә кәмендә 140 кешенең ғүмере өҙөлгән. Урындағы властар ҡурҡыныс сирҙең контролдән сыға барыуына борсолоу белдерә. Сөнки һуңғы мәғлүмәттәр буйынса әле илдең алты штатында менингит менән меңдәрсә кеше ауырый. Белгестәр сирҙең тиҙ арала таралыуын төнгө һыуыҡтар, ҡоро һәм елле һауа торошо менән бәйләй.\n«Дебби» тип аталған көслө тропик циклон Австралияның төньяҡ-көнсығыш ярҙарына барып етте. Дауылдың тиҙлеге сәғәтенә 270 километрға етә. Урындағы властар төбәктәге йөҙҙәрсә мәктәпте ябып торорға ҡарар иткән, 50 мең самаһы йорт утһыҙ ҡалған. Быға тиклем тропик циклондан Мадагаскарҙа 38 кеше үлемесле яраланған.\nFrance Football мәғлүмәттәре буйынса, Криштиану Роналду донъялағы иң юғары эш хаҡы алыусы футболсы тип танылған. Һуңғы йылда Мадридтың «Реал» клубы уйынсыһына 87 миллион евро түләнгән. Икенсе урынды 11 миллионға кәмерәк эш хаҡы менән Барселона өсөн сығыш яһаусы Лионель Месси биләй. Пьедесталдың һуңғы баҫҡысында Неймар килә. Уның кеҫәһе былтыр 55 миллион евроға ҡалынайған.


Ниндәй ул ысын мосолман ире?\n15 Сентябрь 2021, 15:05\nАллаһ бәрәкәте төшһөн, Аллаһ бәрәкәте яҙһын, насип итһен, тип доға ҡылалар. Уңдырышлы ерҙе “Аллаһ бәрәкәте төшкән”, – тиҙәр. Һеҙгә, ғаиләгеҙгә ошо бәрәкәтте теләп, ислам дине, иман, тәҡүәлек хаҡында һөйләшеүҙәргә саҡырабыҙ.\nАллаһ Тәғәлә Үҙ мөғжизәһе менән атабыҙ Әҙәм ғәләйһис-сәләмде бар ҡылған, беҙ, барлыҡ кешеләр ҙә, унан башланғанбыҙ. Ул ергә төшөрөлгән тәүге пәйғәмбәр була. Ер йөҙөнә килгән бөтә пәйғәмбәрҙәр ҙә ир затынан, шундай оло бурыс уларға йөкмәтелгән. Төрлө быуаттарҙа, тарихтан билдәле булыуынса, ир-ат араһында ниндәй генә шәхестәр юҡ…\nИлебеҙ бер быуатҡа яҡын динһеҙлек осоронда йәшәгәнлектән, беҙ мосолман ир-егетенең ниндәй булырға тейеш икәнлеген, уның йәмғиәттәге, ғаиләләге ролен, бурыстарын аныҡ ҡына билдәләй алмайбыҙ. Борон йәшәгән ата-бабаларыбыҙ мәшһүр һуғышсылар, батыр дәрәжәһендә йәки уҡымышлы мулла, әүлиәләр булғанын риүәйәттәрҙән беләбеҙ. Ысынында мосолман ниндәй булырға тейеш һуң?\nМосолман ире, тәү сиратта, Аллаһҡа ныҡ инанған, ислам ҡанундарын яҡшы белгән, иманлы мөьмин булырға тейеш. Ата-әсәһенә, туғандарына, ололарға оло ихтирамлы, ярҙамсыл.\nИр кеше йәше еткәс, балиғ булғас, өйләнергә бурыслы. Ғаилә ҡороу – Аллаһ ҡушыуы буйынса бойоролған сөннәт, Мөхәммәт саллаллаһу ғәләйһис-сәләм өммәтен арттырыу өсөн дә кәрәк. Мосолман ире йәһүҙә йәки христиан ҡыҙына өйләнә ала, әммә ул мотлаҡ Аллаһҡа ышанған ҡыҙ булырға тейеш, ә мәжүсигә, атеисҡа өйләнеү тыйыла. Мосолман ирҙәренә дүрт ҡатын алыу рөхсәт ителгән. Әммә уларҙы матди һәм рухи яҡтан тулыһынса тигеҙ ҡарай алһа ғына мөмкин.\nИр-егет кәләшкә иң иманлы ҡыҙҙы һайларға тейешле, сөнки ныҡ тәҡүәле ҡатын алыу – имандың яртыһы, оло бәхет ул. Мосолман ире ҡатынына һәм балаларына ислам динен өйрәтергә бурыслы, сөнки уның өсөн Ҡиәмәт көнөндә яуап бирәсәк. Тәрбиә бала тыуғандың тәүге көнөнән башлана. Атай баланың ҡолағына шыбырлап аҙан әйтә, сабыйҙың беренсе ишеткән һүҙе “Аллаһ” булырға тейеш. Шулай уҡ уға матур һәм яҡшы мәғәнәле мосолман исеме ҡушыу лазым. Малай тыуһа, ике һарыҡ ҡорбан итеп салына. Ир бала бәләкәй сағында уҡ сөннәткә ултыртыла.\nМосолман ир-егете ғаиләне матди яҡтан тулыһынса тәьмин итергә, хәләл юл менән табылған ризыҡ менән ризыҡландырырға тейеш. Ә ҡатын-ҡыҙ үҙ аҡсаһын үҙе тотона, әгәр теләһә, ғаилә сығымдарына бүлә ала, уныһы уның иркендә.\nМөьмин ир ҡатыны менән йомшаҡ мөнәсәбәттә, йәғни һәр яҡлап хәстәрлекле, түҙемле булырға тейешле. Уның кейеменә, һаулығына, туғандарына ла иғтибарлы, ихтирамлы булыуы күҙ уңында тотола.\nИрҙәргә ҡатын-ҡыҙҙың йөҙөнә һәм ҡул суҡтарына ғына күҙ һалыу рөхсәт ителә. Дин буйынса, ул үҙ ҡатынының ҡулынан ғына тота ала, ә башҡа ҡатын-ҡыҙға ҡағылырға бөтөнләй рөхсәт ителмәй. Урамда йөрөгәндә лә, ирҙәр яңылыш берәй сит ҡатынға ҡараһа, тиҙерәк ҡарашын борорға тейеш, икенсе тапҡыр күтәрелеп ҡарарға ярамай.\nИрҙәрҙең дә кендегенән алып тубығына саҡлы ере ғәүрәт иҫәпләнә, ошо кимәлгә ҡатындарға ла, ирҙәргә лә ҡарау тыйыла.\nҒөмүмән, мосолмандар Ҡөрьәнгә һәм хәҙистәргә таянып донъя көтә. Мөхәммәт пәйғәмбәр саллаллаһу ғәләйһис-сәләм нисек йәшәгәнен, ҡатындары менән ниндәй мөнәсәбәттә булғанын, кешеләр менән ҡайһылай аралашҡанын, һатыу, сәйәси һәм башҡа эштәрҙе нисегерәк алып барғанын өлгө итеп, бөтәбеҙ ҙә шулай йәшәргә ынтылырға тейеш. Малдарҙы ла фәҡәт Аллаһ юлында, Уның ризалығы өсөн сарыф итергә бойоролған.\nМосолманға ғилем алыу, ватанды һаҡлау бурысы ла фарыз. Һәр йома мәсеткә өйлә намаҙына йөрөү ҡушылған. Ирҙәргә, ҡатын-ҡыҙҙарҙан айырмалы рәүештә, намаҙҙа аҙан, ҡамәт әйтеү, мәсеттә имам булыу, балаларға исем ҡушыу, никах уҡыу, мәрхүмгә йыназа уҡып ерләү йолаларын атҡарыу йөкмәтелгән.\nИрҙең ҡатыны мәрхүмә булһа, уға уны йыуырға рөхсәт ителмәй, сөнки мәрхүмә булыу менән уларҙың никахы боҙола, тип иҫәпләнә. Ә ире мәрхүм булһа, уны йыуындырырға кеше булмаһа, ҡатыны йыуындыра ала.\nМосолман ирҙәренә бер үк енес кешеләре менән енси мөнәсәбәттә булыу, зина ҡылыу, хәрәм эсеү-ашау, кеше үлтереү һ.б. иң ҙур гонаһтар һанала. Диндә билдәле булыуынса, ирҙәр ныҡ тәҡүәле, изгелекле булып йәшәп мәрхүм булғандан һуң, ожмахҡа инһәләр, унда уларҙы һылыуҙарҙан-һылыу хур ҡыҙҙары ҡаршылаясағы әйтелгән...\nБеҙҙең башҡорттарҙа борон-борондан ирҙәргә ҡарата күркәм ҡараш, оло ихтирам һаҡланған. Олатайҙарға, ҡарттарға, аҡһаҡалдарға, батырҙарға урын гел түрҙән бирелгән. Инәйҙәребеҙ аш-һыуҙы тәү сиратта ирҙәр алдына ҡуйған. Оло кешенең, ир балаларҙың юлдарын бер ваҡытта ла ҡыймағандар.\nФольклорҙа ирҙәр хаҡында төрлө мәҡәл, әйтемдәр, тыйыуҙар күп. Мәҫәлән: “Ирҙәр кейеменән йыуғыс эшләргә ярамай, кәмһетелә”, “Ирҙәрҙең кейемен баш түбән элмәйҙәр”, “Ирҙәрҙең эш ҡоралын ашатлап сығырға ярамай” тигән тыйыуҙар халыҡта әле лә бар.\nСағыштырып ҡарағанда, беҙҙең боронғо башҡорт ирҙәре – иманлы, мөһабәт кәүҙәле, ҡыйыу, сая, көслө рухлы, ҡурҡыу белмәҫ батырҙар булып күҙ алдына баҫа. Хәҙерге заманда ла беҙҙең башҡорт ирҙәре дини ғилем алып, юғары иман менән, салих инсандар булып йәшәһәләр икән, тип теләйек. Әммә, нисек кенә булмаһын, ирҙе ир иткән дә, хур иткән дә ҡатын…


«Башҡорт Википедияһына — 10 йыл» конкурсына йомғаҡ яһалды // Йәмғиәт | новости башинформ.рф\n«Башҡорт Википедияһына — 10 йыл» конкурсына йомғаҡ яһалды\n15:18, 2 апреля 2015 Йәмғиәт\nӨФӨ, 2015 йыл, 2 апрель. /«Башинформ» мәғлүмәт агентлығы, Алик Шакиров/.\nБашҡорт Википедияһының ун йыллығы айҡанлы ойошторолған мәҡәләләр конкурсы тамамланды. Биш ай буйына 11 тәжрибәле мөхәррир һәм 13 яңы автор төрлө темаға мәҡәләләр яҙҙы. Һөҙөмтәлә виртуаль энциклопедияның башҡорт телендәге бүлегенә 764 мәҡәлә өҫтәлде.\n— Яңы башлаусылар айырыуса әүҙем яҙышты, — тип һөйләне Башҡорт Википедияһы хакимы Рөстәм Нуриев. — Ике ҡатнашыусы — Ишбаев менән Айсар — алмашлап рейтингтың тәүге урынын биләне. Иң һуңғы мәлдә «Тәүтормош йәмғиәте» мәҡәләһе Айсарға уңыш килтерҙе. Ул Башҡорт Википедияһының беренсе конкурсы еңеүсеһе исеменә лайыҡ булды. Айсар 91 мәҡәлә өсөн 154 балл йыйҙы. Ишбаев 143 мәҡәлә яҙған, әммә улар күләме яғынан бәләкәй йәки «1000 әһәмиәтле мәҡәлә» исемлегенә инмәгән. Шуға күрә уның балдары ла әҙерәк. Яңы авторҙар араһында өс призлы урынды Фәһим Йәркәев (38), Alfiya55 (18,5) һәм Азат Алтынсурин (12) алды. Шулай уҡ Күмертау ҡалаһының политехник лицей-интернаты уҡыусылары Алһыу Хәлилова менән Лиана Йосопованы ла билдәләп үтергә кәрәк. Улар бергәләп ете яңы мәҡәлә яҙған. Жюри ағзаһы, шағирә Гүзәл Ситдыҡова йәш мөхәррирҙәргә үҙенең исеменән дәртләндереү бүләктәре тапшырҙы.\nТәжрибәле мөхәррирҙәр араһында беренсе урынға башҡорт теле һәм әҙәбиәте уҡытыусыһы, Башҡорт Википедияһы ирекмәне Азат Хәлилов лайыҡ булды. Ул 148 яңы мәҡәлә яҙып, 221,5 балл йыйған. Артабанғы дүрт призлы урындар түбәндәгесә: Саған (105), YANBEK (85), TagKosh (75,5), Ryanag (69). Бәйге йомғаҡтары буйынса тулыраҡ мәғлүмәт һәм конкурс мәҡәләләре исемлеге Башҡорт Википедияһының махсус битендә бирелгән.\nЕңеүселәр 24-25 апрелдә Өфөлә үтәсәк «Википедия һәм мәғлүмәт йәмғиәте» халыҡ-ара ғилми-ғәмәли конференция барышында бүләкләнәсәк. Конференцияла теләгән һәр кем ҡыҙыҡлы докладтар тыңлай, Филиппин, Алжир, Израиль, Эстония, Польша, Украина, Ҡаҙағстандан килгән ирекмәндәр һәм Википедияның башҡорт, мари, удмурт, коми, тыва, саха, татар, рус телдәрендәге бүлектәре вәкилдәре менән аралаша ала, тип хәбәр итте Рөстәм Нуриев.\nТеги: интернет, башҡорт википедияһы


13:09, 27 июль 2017 версияһы\n73 байт өҫтәлгән , 4 года назад\n14:31, 7 февраль 2017 версияһы (төҙәтеү)\n13:09, 27 июль 2017 версияһы (төҙәтеү) (кире алыу)\nЯһағанда мотлаҡ рәүештә ошо параметрҙарҙы иҫәпкә алырға кәрәк. Әгәр ҙә был үлсәмдәрҙе һаҡламаһаң, бал ҡорттарына үтеп йөрөү өсөн ҡыҫынҡы буласаҡ, әҙурайтыбыраҡә ҙурайтыбыраҡ ебәрһәң, ҡорттар буш урында кәрәҙ төҙөй, балауыҙ оролары — «телсәләр» һаласаҡтар. Хәтерегеҙҙә тотоғоҙ: бал ҡорттары бушлыҡты яратмай, бының менән килешә алмай.\nТағы ла бер-ике кәңәш. Умарта яһау өсөн үтә йәш ағасты киҫмәҫкә кәрәк. Беренсенән, тәбиғәтте, тирә-яҡ мөхитте һаҡлау маҡсатынан сығып, икенсенән, ҡорт айырған осорҙа умарталыҡты ташлап осоп киткән бер күс тә, шулай уҡ ҡырағай ҡорттар ҙа, йәш ағасҡа барып ҡунмай бит, ә ҡартырағының ҡыуышына һырый.▼\nУмарта эшләгәс, уны оҙаҡ йылдар ҡулланыу, бал ҡорттары үҙ умартаһын тиҙерәк тапһын өсөн, тәүҙә әлиф, шунан умартаның тышҡы яҡтарын аҡ, зәңгәр, күк, һары, йәшел төҫтәргә буярға кәрәк (ҡорттар ошо төҫтәрҙе яҡшы күрә һәм айыра). Май буяуын ҡулланыу һәйбәт. Эмаль буяу тиҙ ҡубыусан була.▼\n▲Тағы ла бер-ике кәңәш. Умарта яһау өсөн үтә йәш ағасты киҫмәҫкә кәрәк. Беренсенән, тәбиғәтте, тирә-яҡ мөхитте һаҡлау маҡсатынан сығып, икенсенән, ҡорт айырған осорҙа умарталыҡты ташлап осоп киткән бер күс тә, шулай уҡ ҡырағай ҡорттар ҙа йәш ағасҡа барып ҡунмай бит, ә ҡартырағының ҡыуышына һырый.\n▲Умарта эшләгәс, уны оҙаҡ йылдар ҡулланыу, бал ҡорттары үҙ умартаһын тиҙерәк тапһын өсөн тәүҙә әлиф, шунан умартаның тышҡы яҡтарын аҡ, зәңгәр, күк, һары, йәшел төҫтәргә буярға кәрәк (ҡорттар ошо төҫтәрҙе яҡшы күрә һәм айыра). Май буяуын ҡулланыу һәйбәт. Эмаль буяу тиҙ ҡубыусан була.\nӘ бал алыу осоро еткәндә, бал ҡыуҙырғыс, ҡыуҙырыр алдынан кәрәҙҙе аса торған бысаҡ(стамеска) кәрәк. Был осраҡта өйҙәге кухняаш-һыу бысағы бармай.\nҠыш осоронда умартаға сысҡан инмәһен өсөн, кейәһенә (умарта ауыҙына) алюмин кейә япҡыс ҡуялар.\nУмартағыҙ булып, ояға ҡуйырға рамдарығыҙ булмаҫҡа мөмкин. Уны үҙегеҙ эшләп ҡарағыҙ.\nСығанағы — «https://ba.wikibooks.org/wiki/Махсус:Сравнение_версий/12615»


Бала ҡыуанысы - үҙе бәхет\n29 Декабрь 2018, 13:49\nИкенсе йыл рәттән районда ишле һәм аҙ тәьмин ителгән, мөмкинлектәре сикләнгән балалар өсөн муниципаль шыршы байрамы үткәрелә. Сара район мәҙәниәт һарайы хеҙмәткәрҙәре әҙерләгән “Маша һәм Айыу мажаралары” тамашаһы менән башланды. Ролдәргә ихлас инеп, балалар ғына түгел, оло кеше ышанырлыҡ, мөкиббән китеп ҡарарлыҡ итеп уйнанылар үҙебеҙҙең әртистәр..\nИкенсе йыл рәттән районда ишле һәм аҙ тәьмин ителгән, мөмкинлектәре сикләнгән балалар өсөн муниципаль шыршы байрамы үткәрелә.\nСара район мәҙәниәт һарайы хеҙмәткәрҙәре әҙерләгән “Маша һәм Айыу мажаралары” тамашаһы менән башланды. Ролдәргә ихлас инеп, балалар ғына түгел, оло кеше ышанырлыҡ, мөкиббән китеп ҡарарлыҡ итеп уйнанылар үҙебеҙҙең әртистәр.\nМашаға бүләк алып килгән Ҡыш бабайҙың уның өй адресын тапмай аҙашып йөрөүе хәлде киҫкен бороп ебәрҙе – туңмай ятҡан ҡаранда йыуынып-сайынып алырға ниәтләгән ҡарттың быймаһы боҙға йәбешеп ҡалып, һыуҙа юҡ та булды. Сумып-сумып эҙләһә лә, Ҡыш бабай уны таба алманы. Төп герой ошо табылмаҫ быймаһы менән аҙапланған арала теге ике ас Бүре уның сисеп һалған тунын да, күстәнәсле тоғон да сәлдерҙе. Унан... береһе – Ҡыш бабай, икенсеһе Ҡарһылыу кейемдәрен кейеп, ҡышҡы урманда януар-йәнлекте ҡурҡытып йөрөнө.\nҠурҡып ҡалтыранған йәнлек-януар Маша менән Айыу эргәһенә йыйылды. Ҡыш бабайҙың тылсымлы таяғын табып алған Маша уның менән ергә һуғып алғас, бур Бүреләр йығылып китте. Аҙаҡ ғәфү үтенделәр, яҡшы яҡҡа үҙгәрергә вәғәҙә бирҙеләр. Ҡарһылыу, Ҡыш бабай барыһын байрам менән тәбрикләне, бүләк-күстәнәстәр таратты, урмандағы барлыҡ йәнлек-януар әйлән-бәйләнгә төштө...\nХас башҡорт мәҡәлендәгесә, Бүреләр ҙә туҡ, Ҡыш бабай ҙа иҫән, кейек-януарҙар ҙа, бала-саға ла күстәнәсле, бүләкле, матур кәйефле булып тамаша аҙағына етте.\nШыршы байрамына килгән 72 баланы район хакимиәте башлығы Рөстәм Шәрипов ҡотлап: ”Яңы йылдан һәр бала ниндәйҙер тылсым, мөғжизә көтә. Бөгөн балаларын ошондай матур тамашаға алып килгән ата-әсәләргә, опекундарға рәхмәт – бала күңелен күреүҙән дә изге ғәмәл юҡ. Яңы йылда һәр берегеҙ - уҡыуҙа булһынмы, сәнғәттәме, башҡа берәй күңелегеҙ ятҡан нәмәләме – уңышҡа өлгәшһен! Һәр ваҡыт яҡшыға, изгелеккә, матурлыҡҡа ынтылып йәшәгеҙ», - тине.\nРайон мәғариф бүлеге начальнигы Ришат Шәрипов та изге теләктәрен еткерҙе. Артабан балалар район етәкселәре менән бергә иҫтәлеккә фотоға төштө. Унан спорт залында Яңы йыл бал-маскарады башланып китте. Балалар Ҡыш бабай, Ҡарһылыу менән бергә шыршы тирәләй әйлән-бәйлән уйнаны, йырҙар йырланы, шиғырҙар һөйләне.\nҺәләтлеләр сәхнәгә менеп үҙ оҫталығын күрһәтте.\nБайназарҙан Батыр Вәлиевтың дәртле йыры, Иҫке Собханғолдан Нәркәс Сафинаның сығышы бик матур булды. Ә Яңы Усман ауылы егете Фаяз Ғибәҙәтов ысын әртистәрҙән кәм йырламаны.\nШыршы байрамынан һуң балаларҙы төшкө аш һәм Ҡыш бабай күстәнәс-бүләктәре көтә ине.\nБыл байрам барыһына ла оҡшаны. Балалар тамашанан ихлас һөйөнөп таралышты.


"Миңә ундай әсәй кәрәкмәй!" (хикәйә)\n4 Июнь 2020, 00:00\nАйрат атаһы, өләсәһе менән генә йәшәй. Уның әсәһе булмауға аптырайым. Әсәйһеҙ нисек йәшәй икән? Бигерәк ҡыйындыр инде. Беҙ әсәй күрше ауылға йомош-фәләнгә киткән арала уны һағынып бер булабыҙ. Күңелһеҙ, өйҙә торғо ла килмәй.\n"МИҢӘ УНДАЙ ӘСӘЙ КӘРӘКМӘЙ"\nАйрат беҙҙең урамдың икенсе осонда йәшәһә лә, бәләкәйҙән дуҫ булдыҡ. Аҡыллы, ярҙамсыл малай ине. Яҡшы уҡыны. Башҡа малайҙар кеүек һуғышып, тәртип боҙоп та йөрөмәй. Атаһы уға ағастан ҙур итеп машина, башҡа уйынсыҡтар эшләп биргәйне. Көнө буйы уларҙа рәхәтләнеп уйнабыҙ. Асығып китһәк, баҡсаларына инеп рәхәтләнеп алма менән һыйланабыҙ. Бер аҙ үҫә төшкәс, атаһы Айратҡа фотоаппарат алып бирҙе. Ауылда берҙән-бер фотоға төшөргән кеше ул булды.\nАйрат атаһы, өләсәһе менән генә йәшәй. Уның әсәһе булмауға аптырайым. Әсәйһеҙ нисек йәшәй икән? Бигерәк ҡыйындыр инде. Беҙ әсәй күрше ауылға йомош-фәләнгә киткән арала уны һағынып бер булабыҙ. Күңелһеҙ, өйҙә торғо ла килмәй. Атай бар ҙа ул, барыбер әсәй һымаҡ түгел. Шунан оло юлға сығып әсәйҙе көтә башлайбыҙ. Уны күреп ҡалыу менән йүгереп барып ҡосағына ташланабыҙ.\n- Әсә-ә-ә-әй! – Уның ҡулындағы сумкаһына үреләбеҙ.\n- Нимәкәй алдың? – Әсәйебеҙ кәнфитме, печеньемы алып бирә. Әсәй менән бергә ҡайтып инеү шул тиклем күңелле! Әлдә әсәйем бар әле тип эстән генә ҡыуанам. Үлеп кенә ҡуймаһын теләйем эстән.\nБер көндө әсәйемдән:\n- Ни эшләп Айраттың әсәһе юҡ ул? – ти һораным.\n- Ташлап сығып китте.\n- Йәлләмәнеме икән? Әсәйһеҙ бигерәк ҡыйындыр инде.\n- Йәлләмәгәндер, күрәһең. Йөрәге булһа, балаһын ташлап ҡалдырмаҫ ине.\n- Ә кейемен кем йыуа, кем ашарға бешерә икән?\n- Атаһы, өләсәһе.\nҺуңынан шул билдәле булды. Айраттың әсәһе күрше ауылдан булған. Өс айлыҡ ҡына ваҡытында уны ихата яғынан ишек алдына һалған да үҙе Үзбәкстан яғына сығып киткән. Эштән ҡайтҡан атаһы улын шунда табып ала. Минең Айрат менән бер йылғы ағайым бар ине. Ҡайһы ваҡыт өләсәһе уны әсәйемә имеҙергә лә килтерер булған.\nБер ваҡиғаны әсәйем йыш һөйләй торғайны. Өләсәһе Айратты күрше ауылға укол ҡаҙатырға алып барған.\n- Ҡайтышлай беҙгә килеп инделәр, – ти әсәйем. – Көн эҫе булғас, малай илап, ярһып бөткән. Тиҙ генә баланы ҡулға алып, түшемде ҡаптырҙым. Айрат үҙе миңә ҡарай, үҙе күкрәгемде матҡып алып супылдатып имә. Ныҡ асыҡҡан булған бахыр. Имеп туйғас, ҡосағымда уҡ иҙрәп йоҡлап китте. Эй, шул ваҡыт бисараны йәлләүем. Түҙмәй илап ебәрҙем. Әсәй булған әҙәм нисек йөрәге етеп ташлап китте икән? Ғибрәт! Ни йәне менән тыныс йәшәп яталыр...\nӘсәйем һөйләгәнде тыңлап, минең дә күҙҙән йәш килеп сыҡты.\nКөндәрҙең береһендә уйнап йөрөгәндә дуҫыма күптән йөрәгемде өйкәп йөрөгән һорауҙы бирҙем.\nАйрат, һинең әсәйеңде күргең киләме?\n-Юҡ, мин уны күргем дә килмәй!\n- Ә яратаһыңмы?\n- Яратмайһың? Әсәйеңде? – Дуҫымдың яуабына аптырап, ҡабатлап һорайым. Нисек инде әсәйҙе яратмаҫҡа була?\n- Ни эшләп яратайым! Ул бит мине ташлап киткән.\n- Әсәйеңде бер ҙә күргәнең булманымы?\n- Кәртешкәнән күргәнем бар.\n- Миңә лә күрһәт әле. Әсәйеңде күргем килә.\n- Утҡа яҡтым бит ул кәртешкәне. Кәрәкмәй миңә ундай әсәй. Әсәйҙәр һинеке кеүек була.\nҮҫә төшкәс, дуҫымдан башҡаса әсәһе хаҡында бер ҙә һорашманым.\nЙылдар үтте. Айрат ир ҡорона инде. Ауылға ҡайтҡанда әсәйемдән тағы:\n- Айраттың әсәһе килгәне бармы икән? – тип һораным.\n- Былтыр ҡайтып киткән, күрше ауылға туғандарына килгән. Улын күрергә теләге барлығын әйткән.\n- Айрат бармаған. "Миңә ундай әсәй кәрәкмәй", тигән.\n- Ни эшләп улай итте икән?\n- Эй, балам... – тине әсәйем. – Күрәһең, ғәфү итә алмағандыр. Әсәйле була тороп әсәйһеҙ үҫеүҙән дә ҙур бәхетһеҙлек юҡтыр...


Өфөлә барған «Ҙур химия» халыҡ-ара форумы сиктәрендә бөгөн нефть-газ предприятиелары хеҙмәттәшлек хаҡындағы килешеүгә ҡул ҡуйҙы.\nБаҙар шарттары бер тармаҡта эшләгән был предприятиеларҙан үҙ-ара ярышып, конкурентлыҡ шарттарында эшләүҙе талап итә. Әммә донъя иҡтисадында үҙгәрештәр барған мәлдә хеҙмәттәшлек итеү күпкә отошлораҡ, сөнки бергәләп күп проблемаларҙы хәл итергә мөмкин. Ә нефть химияһы һәм газ сәнәғәте ил иҡтисадының нигеҙе. Хеҙмәттәшлек хаҡындағы килешеү өс тиҫтәнән ашыу предприятие араһында ҡабул ителде .\nДмитрий Шаронов, Башҡортостан Хөкүмәте премьер-министры урынбаҫары: «Үткән йыл хеҙмәттәшлек хаҡындағы килешеү 12 преприятие араһында ғына ҡабул ителһә быйыл был һан 30-ға етте. Киләһе йылда нефть-газ инжинирингы кластерына тағы 20 предприятие ҡушылыр тип уйлайбыҙ. Кластер предприятиелары проектлауҙан алып әҙер продукцияға тиклем тулы линияны үҙ эсенә ала. Уларҙың берлектәге эшмәкәрлеге етештереү сифатын һәм конкуретлыҡ һәләтен арттыра. Үҙебеҙҙең сәнәғәт ҡеүәтле булғанда сит ил предприятиеларын беҙҙең баҙарға үтеп инмәйәсәк».\nШулай уҡ бөгөн Башҡортостандың үҫеш корпорацияһы һәм «ПрайсУотерХаусКуперс» компанияһы ла килешеүгә ҡул ҡуйҙы. Был консалтинг һәм аудит буйынса эшләгән халыҡ-ара компаниялар селтәре. Ул 160 йылдан ашыу эшләп килә һәм донъялағы иң ҙур дүрт аудитор компанияһы исемлегенә инә. Хеҙмәттәшлек килешеүе Башҡортостан өсөн бик файҙалы, аудит өлкәһендә яңы үҫеш, хеҙмәттәшлек мөмкинлектәре асыла.


ҮҘ ЕРЕНЕҢ БЕР БИҘӘГЕ УЛ…\nРәсимә апай Назарованы тәүге тапҡыр бынан туғыҙ йыл элек Баймаҡ мәҙәниәт йортонда үткән халыҡ театрҙары фестивалендә «Шомбай» спектаклендә тѳп ролдә уйнағанын күргәйнем һәм уның профессиональ артистарҙан бер ҙә ҡалышмаған сәхнә оҫталығына хайран ҡалып ултырғайным. Спектакль һуңынан уның менән танышмайынса булдыра алманым. Ауыл ерендә шундай халыҡ театры эшләүе тураһында мотлаҡ яҙырға кәрәк, тип уйланым. Ә йәштәре һуң, ниндәй һоҡланғыс! Бындай дәртле халҡы булған ауыл гѳрләп торалыр, тип фараз иттем. Тик Ярат ауылының халыҡ театры режиссеры Рәсимә Назарова менән туғыҙ йылдан һуң ғына осрашырға насип булды. Әлеге ваҡытта Рәсимә Хәбиб ҡыҙы хаҡлы ялда. Театр эшен дә йәш кешегә—Алмас Дәүләтбаевҡа тапшырған булып сыҡты. Шулай ҙа мәғариф ветераны әле лә ял итеп тик ултырмай икән. Уның менән булған ҡыҙыҡлы әңгәмәне гәзит уҡыусыларға ла тәҡдим итәбеҙ.\n—Рәсимә апай, мәшәҡәтле уҡытыусы эше менән бер рәттән театр эшен дә алып барғанһығыҙ. Театрҙа уйнау һеҙҙең хыялығыҙ инеме?\n—Шулай тип әйтергә лә була. Бәләкәйҙән театр ене ҡағылған ине миңә. Шулай ҙа Башҡорт дәүләт университетына уҡырға индем. Ѳфѳлә уҡыған сағымда тик тыуған ауылыма ғына ҡайтып, үҙ тѳйәгемдә йәшәү, эшләү тураһында хыяллана инем. Буласаҡ тормош иптәшем Миннәхәт ошо университеттың математика факультетын тамамланы. Ул да сәнғәт йәнле кеше. Башҡорт теле һәм әҙәбиәте уҡытыусыһы булараҡ, театр эшен алып барыуҙы һис кенә лә артыҡ ауырлыҡ тип күрмәнем. Йәнә ауылымдың халҡы элек-электән йыр-моңға, сәнғәткә маһирлығы, ихласлығы менән айырылып тора. Ауылдаштарымдың ихласлығы, әүҙемлеге менән театр барлыҡҡа килде. М.Кәримдең «Ҡыҙ урлау», К.Мәргәндең «Шомбай», Г.Исхаҡовтың «Етеле шәм» әҫәрҙәре ҡуйылды. Һуңғы йылдарҙа Н.Ғәйетбайҙың «Йыһан ҡарсыҡ» спектаклен һәр урында яратып ҡабул иттеләр. Эшмәкәрлегебеҙ юғары баһаланып, халыҡ театры исеменә лайыҡ булды. Бер нисә тапҡыр республиканың башҡа халыҡ театрҙары менән берлектә баш ҡала сәхнәһендә сығыш яһаныҡ.\n—Театрығыҙҙың һәүәҫкәр артистары тураһында ла һѳйләп үтегеҙ әле.\n—Спектаклдәрҙә ауылдың барлыҡ халҡы уйнаны, тиһәм дә яңылышмамдыр. Ул мәлдәрҙә ауыл гѳрләп торҙо. Хужалыҡ хеҙмәтсәндәре лә, уҡытыусылар ҙа ауыл мәҙәниәт йортона йыйыла. Йәштәр ҙә күп. Репетициялар гѳрләп үтә. Спектакль әҙер булғас, яҡын-тирә ауылдар халҡына күрһәтәбеҙ. Әле ул саҡтарҙы һағынып иҫкә тѳшѳрәбеҙ.\n—Рәсимә апай, уҡыусыларығыҙ әйтеүенсә, һеҙ һәр дәресегеҙҙе ҡыҙыҡлы, мауыҡтырғыс, ғәҙәти булмаған ысулдар менән үткәргәнһегеҙ…\n—Уҡыусыларымдың барыһына ла рәхмәтлемен. Ысынлап та, дәресемә балалар етди ҡарай ине. Үҙем дә талапсан булдым. Ауыҙ-тел ижады, фольклор ѳлгѳләре ҡулланыуым уҡыусыларымдың телмәр оҫталығын үҫтерә, белемен киңәйтә. Ғѳмүмән, туған тел һәм әҙәбиәт уҡытыусыһы мәктәп программаһы буйынса ғына эшләргә тейеш түгел. Милләтеңдең, тыуған ереңдең киләсәген ҡайғыртып йәшәү, үҙ ереңдең ысын хужаһы булыу тураһындағы тѳшѳнсәләрҙе уҡытыусы бала күңеленә һеңдерергә тейеш. Ә дәрестәрҙең йәнле, ҡыҙыҡлы үтеүенә ана шул театрҙа уйнауым да ярҙам иткәндер инде. Балаларҙа ла театр сәнғәтенә ҡыҙыҡһыныу уятырға тырыштым.\n—Әле лә театрҙың эшмәкәрлеге менән ҡыҙыҡһынаһығыҙмы?\n—Әгәр ҙә миңә тап килгән роль булһа, баш тартмаҫ инем. Стәрлетамаҡ мәҙәни-ағартыу техникумын тамамлағандан һуң Алмас Дәүләтбаев исемле егетебеҙ эш башлап тора. Шѳкѳр, ауылыбыҙҙа йәштәр бар. Һуңғы йылдарҙа, әлбиттә, тормош һүнеп ҡалған кеүек булды. Быға ҙур хужалыҡтың тарҡалыуы ла сәбәпсе. Шулай ҙа матур йәшәйем тигәндәр тырыша. Мәҫәлән, малсылыҡ менән шѳғѳлләнгән йәш ғаиләләр бар. Бѳтә республикаға билдәле булған ағинәйҙәребеҙ ҙә ауылдың йәме. Йәштәргә улар һәр яҡлап ѳлгѳ.\n—Ғаиләгеҙ менән дә яҡындан таныштырып үтһәгеҙ ине…\n—Ҡыҙҙарыбыҙ Гѳлфиә менән Гѳлйѳҙѳм, улыбыҙ Азамат тормошта үҙ урындарын тапҡан. Гѳлфиә—Башҡортостан телевидениеһында «Алтын тирмә» тапшырыуы мѳхәррире, улыбыҙ Ѳфѳ дәүләт опера һәм балет театрында йырланы, хәҙер йырҙарға аранжировкалар эшләү менән шѳғѳлләнә. Гѳлйѳҙѳм Стәрлетамаҡ ҡалаһында ҡайны-ҡәйнәһе менән йәшәй, ике бала әсәһе. Балалар үҙ йүндәрен үҙҙәре күрһә лә, беҙ ҙә ярҙамдан ѳҙмәйбеҙ.\nҮҙем ҙур, татыу ғаиләлә үҫтем. Беҙгә, 8 балаға, әсәйебеҙ менән атайыбыҙ матур тәрбиә бирҙе. Барыбыҙ ҙа юғары белем алдыҡ. Туғандарым, уларҙың балалары, килен-кейәүҙәр менән татыубыҙ. Туғандар менән аралашып йәшәгәндә, берҙәм булғанда ғына тормош йәмле, бәрәкәтле була.\n—Ҡыҙыҡлы әңгәмә ѳсѳн рәхмәт! Һеҙҙең кеүек үҙ еренең бер биҙәге булған, яҡташтарының тормошон йәмләп йәшәгән гүзәл заттарға һоҡланабыҙ. Сәләмәтлек, ғаилә именлеге, бѳтмәҫ шатлыҡтар теләйбеҙ һеҙгә!


Трактор өсөн тауыш бирҙек » Башҡортостан гәзите | Газета Башкортостан на башкирском языке\nБашҡортостан гәзите » Ауыл хужалығы » Трактор өсөн тауыш бирҙек\nТрактор өсөн тауыш бирҙек 26.12.2018 // Ауыл хужалығы\nРеспубликала дүртенсе йыл “Урындағы башланғыстарҙы яҡлау программаһы” уңышлы хәл ителә. Сәйетбаба биләмәһенә ҡараған ауылдар халҡы, урындағы депутаттар, ойошма етәкселәре, хеҙмәткәрҙәре, эшҡыуарҙар ҡатнашлығында уҙған дөйөм йыйылышта ла ошо хаҡта һүҙ барҙы.\nАуыл биләмәһе башлығы Айрат Сәйфуллин, йыйылышты асып, көн тәртибе һәм был мөһим программа менән ҡыҫҡаса таныштырҙы, күптән түгел трактор һәм уға ҡорамалдар алып, әлеге көндә техникаларының изгелеген күргән Имәндәш, Красноусол ауыл биләмәләрен атап үтте.\n– Беҙгә лә ошо уңайлы мөмкинлекте ҡулдан ысҡындырмаҫҡа кәрәк. Тик бының өсөн бөтәбеҙҙең дә ошо программала әүҙем ҡатнашыуы шарт. Проект биләмәлә айырыуса өҫтөнлөклө проблеманы хәл итеүгә йүнәлтелергә тейеш, – тип үҙенең фекерен әйтте биләмә башлығы.\nШуларҙы иҫәпкә алып, Сәйетбаба ауыл биләмәһе халҡы иң тәүҙә яңы трактор алыу мәсьәләһен мөһим тип тапты. “Сәйетбаба башҡорт тарихи-мәҙәни үҙәге” баш белгесе Рәзим Мәүлитҡолов сығыш яһап, был программаны ҡабул итеү заман талабы, Хөкүмәт ярҙам ҡулы һуҙа икән, беҙ ҙә үҙ сиратыбыҙҙа уға ыңғай яуап бирергә тейешбеҙ, тип трактор алырға тигән тәҡдимде хупланы. Залда йыйылған халыҡ та үҙ тауышын белдереп, уның фекерен йөпләне.\nЙыйылышта балалар ҙа ҡатнашты. Сәбәбе – улар тигеҙ, матур юлдан рәхәтләнеп мәктәпкә барғылары килә, әгәр юл таҙартылһа, еңелгә төшәсәк. Ошо уйҙарын уҡыусылар һүрәттәрендә лә сағылдырған. Тап шуға улар ҙа ололар менән бер рәттән ихлас тауыш бирҙе.\nШулай итеп, киләһе йылдағы “Урындағы башланғыстарҙы яҡлау программаһы”нда ҡатнашып, Сәйетбаба ауыл биләмәһе өсөн 1 миллион 450 мең һумлыҡ “МТЗ-82” тракторы һатып алырға ҡарар ителде. Республика бюджетынан бер миллион һумлыҡ грант бүленәсәк. Ҡалған сумманы – 150 мең һумды урындағы бюджеттан, 150 мең һумын – бағыусыларҙан һәм 150 мең һумын халыҡтан йыйырға ҡарар ителде. Тракторҙан аҡса артып ҡалған осраҡта, уға өҫтәлмә ҡорамалдар йәки запчастар һатып алыу тәҡдиме лә халыҡтың күпселегендә яҡлау тапты.\n“Урындағы башланғыстарҙы яҡлау программаһы”ның эшен йәнләндереү һәм алып барыу өсөн инициативалы төркөм төҙөлдө.\nАвтор: Рәүилә ЛОҠМАНОВА\nТеҙген оҫта ҡулдарҙа 08.01.2019 // Ауыл хужалығы\nИлсеғолдар малсылыҡта ла, үҫемлекселектә лә һыр бирмәй....\nҺөтөбөҙ – яңыларҙан иң шәбе 29.12.2018 // Ауыл хужалығы\nИлдә һөт баҙарын өйрәнеү үҙәге йыл йомғаҡтары буйынса рейтинг төҙөнө....


Волга буйы вики-семинары үтте — Викиновости\nБашҡа телдәрҙә: башҡортса • олык марий • русский • саха тыла\n8 ноябрҙа 2017\n«Вирджиния» ҡунаҡханаһы конференц-залы\n4—6 ноябрҙа Йошкар-Ола ҡалаһында Волга буйы вики-семинары булып үтте. Семинарға Рәсәйҙән 20-нән артыҡ ҡатнашыусы килде, ә Алина Возная Украинанан килде. Семинар Йошкар-Оланың «Вирджиния» ҡунаҡханаһында үтте. Ҡатнашыусылар 4 ноябрь килә башланылар. Улар өсөн Т.Евсеев исемендәге Марий Эл Республикаһының милли музейына экскурсия ойошторолдо. Һуңынан википедистар «Марий Эл» дәүләт бейеү ансамбле концертын ҡараны.\n5 ноябрь, семинарҙың икенсе көнөндә ҡатнашыусылар ике өлөшкә бүленде: беренсе төркөм Йошкар-Олала марий теле уҡытыусыларына оҫталыҡ дәрестәре бирергә калды, икенсе төркөм тау мариҙары ҡалаһы Козьмодемьянскҡа йүнәлде.\nБеренсе төрөмдә мари телен уҡытыу проблемалары тураһында һөйләшеү булды.\nФәрхад Фаткуллин, Тимерхан Шәйхутдинов, Андрей Чемышев һәм Олег Абарников мари теле уҡытыусылары өсөн оҫталыҡ дәрестәре бирҙе. Яңы ҡатнашыусыларҙы йәлеп итеү тураһында һөйләшеү булды. Әрмән һәм украин (1, 2) коллегаларҙың тәжрибәһе телгә алынды.\nИкенсе төркөм Козьмодемьянск ҡалаһында А. В. Григорьев исемендәге мәҙәни-тарихи музей комплексын ҡараны, асыҡ һауалағы мари этнография музейында экспонаттары менән танышты."Паллада" диңгеҙ клубынан һуң Волганы паромды сығып Йошкар-Олаға юлланды.\n6 ноябрь, Семинар НП Викимедиа РУ директоры Владимир Медейко телмәре менән асылды.\nТимерхан Шәйхутдинов «Йәштәр вики-мәктәбе: нисек һәм ни өсөн?» тигән доклад менән сығыш яһаны. Фәрхәд Фәткуллин татар Википедияһында латиница сит илдәрҙәге татарҙар өсөн икәнен аңлатты. Мари Эл тел, әҙәбиәт һәм тарих фәнни институты хеҙмәткәре филология фәндәре докторы Марина Ипакова «МарНИИЯЛИ институтының фәнни-тикшереү булеге менән мари википедияһы активистары хеҙмәттәшлеге» тураһында сығыш яһаны.\nДмитрий Рожков "Нимә ул Википедия?, Вики-GLAM тураһында сығыш яһаны.\nАлина Возная китапханасылар менән төрлө вики-конкурстарҙа ҡатнашыуы тураһында һөйләне.\nОлег Абарниковтың сығыша Кавказда вики-проекттар тураһында булды.\nБашҡорт Википедияһынан Зөфәр Сәлихов Википедияла викидата мәғлүмәтен ҡулланыу буйынса беренсе тәжрибәләре тураһында сығыш яһаны.\nDonSimon вики-яңылыҡтарҙы күп теллелек тураһында һөйләне.\nТатар Википедияһынан Фәрхәд Фәткуллин «Рәсәй телдәрендә вики-проекттарҙы үҫтереү ресурстары» тигән доклад менән сығыш яһаны. Төштән һуң Светлана Батаногова Удмурт китапханаларының вики-проекттарҙы ҡулланыуы менән таныштырҙы.\n«Ейәндәргә нимә тураһында һөйләргә: татар википедистары күҙлегенән» тигән доклад менән Татар Википедияһынан Абдулла Хәмиҙуллин сығыш яһаны.\nРәсәйҙе һәйкәлдәр аша бел һәм фотоконкурстар турыһында Chath сығыш яһаны.\nНиколай Литвинов фотолар тейәү тураһында оҫталыҡ дәресен күрһәтте.\nDonSimon вики-яңылыҡ тураһында дәрес бирҙе.\nЙошкар-Олала семинар үткәреү тураһында 2016 йылдың сентябрендә Ижевскта Урал вики-семинарында ҡарар ҡабул ителгән. Форум Өфөлә үткән «Вики-һабантуй 2015», Петрозоводскта үткән фин-уғыр халыҡтары семинары һәм Дербент вики-семинары кеүек сара.\nОйоштороусылар: НП «Викимедиа РУ», Башҡортостан викимеласылары, мари википедияһы ирекмәндәре.\nИсточник — https://ru.wikinews.org/w/index.php?title=Волга_буйы_вики-семинары_үтте&oldid=540155


Төп “ҡаҙна” хәстәрләнәме? » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Иман » Төп “ҡаҙна” хәстәрләнәме?\nТөп “ҡаҙна” хәстәрләнәме? 29.06.2018 // Иман\nИң ҙур байлыҡ – бала. Был һүҙҙәр бер ҡасан да иҫкермәй, инҡар ителмәй. Ғаиләнең, дәүләттең, өммәттең, йәмғиәттең төп бурысы йәш быуынды хәстәрләү – төп байлыҡты ҡайғыртыу – булып ҡала. Ни сәсһәң, шуны ураһың.\nОшоға бәйле хикмәттәрҙең береһен иҫкә төшөрәйек. Эш, карьера тип өҙгөләнгән ҡатындың балаларына һис ваҡыты етмәгән. Шулай ҙа улы менән ҡыҙы бер нәмәгә лә мохтажлыҡ кисермәй, муллыҡта, рәхәтлектә үҫкән. Әсәйҙәре уларҙың “шуҡлыҡ”тарын күрмәҫкә тырышҡан – эшкә ҡамасауламаһындар ғына!\nБала саҡ үтеп, үҫмерлек осоро еткән. Аңлаша алмау, дәғүәләр, ғәйепләүҙәр... Улы менән ҡыҙы әсәһенә ни уйлағанын, күңелендәге хис-тойғоһон асыҡтан-асыҡ еткерә башлаған. Уның әйткәндәрен ҡолағына ла элмәгәндәр. Һөҙөмтәлә әсәй аяныслы дөрөҫлөктө – тормошонда ҙур хата яһағанын аңлаған. “Эш тип йөрөп, ниңә төп бурысымды оноттом? Тәрбиәгә ни өсөн ваҡыт тапманым? Ниңә балаларыма яҡшы менән яманды айырырға өйрәтмәнем? Иғтибар, һөйөү тоймай үҫкән бит улар...” – тип өҙгөләнгән.\nҒаиләлә сираттағы аңлашылмаусанлыҡ тыуғас, әсә аш бүлмәһенә сығып илай башлаған. Һиҙмәһендәр өсөн һуған әрсергә тотонған. Шул ваҡыт янына апаһы килеп ингән. “Ниңә илайһың?” – тип һораған ул. “Әсе һуған эләкте, илатмайынса ҡуйманы”. “Үҫкән сағында һыуҙы аҙ һипкәндәр, күрәһең...”\nОшонан күренеүенсә, баланы иғтибарға мохтаж итеп үҫтерәһең икән, ул ҙурайғас, әсе күҙ йәшеңде түктерер. Сәскәнеңде һәйбәт ҡараһаң, ерҙе, баҫыуҙы дөрөҫ тәрбиәләһәң, ваҡытында ашлаһаң, сүп-сарҙан таҙартһаң, мәлендә йыйып алһаң, ғөмүмән, туҡтауһыҙ бил бөкһәң, уңыш мул буласаҡ, ә инде ялҡауланһаң – киреһенсә. Шуның шикелле ата-әсә лә баланы тәрбиәләү йәһәтенән өҙлөкһөҙ эшләргә, яуаплы булырға, киләсәкте даими хәстәрләргә, үҙе һәр яҡлап үрнәк күрһәтергә бурыслы. Үҫентегә һыу, ҡояш кәрәккән кеүек, сабыйҙың күңеле тәү сиратта һөйөүгә, иғтибарға мохтаж.\nХәҙистәрҙең береһендә шулай тиелә: “Баҡыйлыҡҡа күскән әҙәм балаһына фанилыҡта ҡылған ете изге ғәмәленән – башҡаларға өйрәткән ғилеменән, ҡаҙған ҡоҙоғонан, юл ярған йылғаһынан, ултыртҡан ағасынан, төҙөгән мәсетенән, мираҫҡа ҡалдырған Ҡөрьән китабынан, тәрбиәле, иманлы балаларынан – рәхмәт барып торасаҡ”. Беренсеһе – белем – башҡаларға файҙа килтерергә тейеш. Бында тәү сиратта дини ғилем күҙ уңында тотола. Ҡөрьән, фиҡ, тәүхид, тәфсир һәм хәҙистәр әҙәм балаһына дөрөҫ йәшәү юлын күрһәтә. Донъяуи ғилем дә – математика, медицина, физика, химия һ.б. – тормошта үтә мөһим. Өйрәткәнең башҡаларға файҙалы булғанда ғына бәрәкәтле.\nБыл хәҙистә иҫкә алынған йылға, ҡоҙоҡ, ағас – именлекте һаҡлау, йәшәйеште дауам итеү билдәһе. Уларһыҙ тормош юҡ. Донъя буйынса эсәр һыуға йылдан-йыл нығыраҡ ҡытлыҡ була барғанда, экология мәсьәләләре көнүҙәккә әйләнгәндә, балаларға тәбиғәтте һаҡлауҙың мөһимлеген аңлатып, күрһәтеп үҫтереү, әлбиттә, үтә мөһим.\nМәсет төҙөү, мираҫҡа Ҡөрьән ҡалдырыу бурысы хаҡындағы һүҙ иһә дини тәрбиәнең мәңгелек булыуын, хаҡ юлдан тайпылмау зарурлығын тәҡрарлай. Был йәһәттән бар ғилемебеҙҙе балаларға түкмәй-сәсмәй тапшырырға тейешбеҙ. Һис шикһеҙ, улар үҙҙәре белемен даими камиллаштырырға, заманға ярашлы нығыта барырға бурыслы – быға өйрәтеү ҙә тәү сиратта атай-әсәйгә ҡайтып ҡала.\nҺанап үтелгән ғәмәлдәр – яҡшы, файҙалы белем алып, башҡаларға таратыу, экология мәсьәләһенә ныҡлы иғтибар бүлеү, тирә-йүндең именлеген хәстәрләү, мәсет төҙөү, Ҡөрьәнде таратыу, иманлы балалар үҫтереү – ҙур байлыҡ нигеҙе. Уларҙы үтәгән әҙәм балаһы, Аллаһ ҡушҡанын башҡарыусы булараҡ, алдағы быуындары өсөн дә ырыҫ-бәрәкәт туплар, тип тәҡрарлай диндарҙар.\nАта-бабаларыбыҙ шуны яҡшы белгән: баланы эшкә, һөнәргә өйрәтеп үҫтереү ҙә – “янмай” торған байлыҡ. Ул-ҡыҙына шундай тәрбиә биргәндәрҙең күңеле бөтөн, ҡартлығы тыныс була. Ислам – хеҙмәт дине. Эшһөйәрлек – яҡшы, мул, татыу йәшәү нигеҙе. Фәҡирлек иһә, мәғлүм ки, динһеҙлеккә яҡын – быны Пәйғәмбәребеҙ әйтеп ҡалдырған.


Өфөлә көрәш буйынса «Салауат вариҫтары» турниры еңеүсеһе автомобиль менән бүләкләнде // Йәмғиәт | новости башинформ.рф\n13:28, 13 июня 2018 Йәмғиәт\nӨфөлә көрәш буйынса «Салауат вариҫтары» турниры еңеүсеһе автомобиль менән бүләкләнде Фото: ufacity.info\nӨФӨ, 2018 йыл, 13 июнь. /«Башинформ» мәғлүмәт агентлығы, Ксения Калинина/.\nӨфөлә 12 июндә Совет районының 80 йыллығына арналған «Салауат вариҫтары» Бөтә Рәсәй асыҡ турниры уҙҙы. Көнө буйына бөтә Рәсәйҙән йыйылған йөҙҙән ашыу көрәшсе еңеү һәм төп бүләк — «Лада Гранта» автомобиле өсөн көс һынашты.\nРайон хакимиәтенең матбуғат хеҙмәтенән хәбәр итеүҙәренсә, ярыш йомғаҡтары буйынса һәр ауырлыҡ категорияһында еңеүселәр һәм призерҙар билдәләнде. Ойоштороусылар уларға кубоктар, миҙалдар, грамоталар һәм бүләктәр тапшырҙы. Ульяновск өлкәһенән Сергей Павлик турнирҙың абсолют еңеүсеһе исеменә лайыҡ булды. Ул төп приз – билбау һәм илебеҙҙә етештерелгән автомобиль асҡысын алды.\nТурнирҙы ойоштороусылар – Совет районы хакимиәте, Башҡортостандың Йәштәр сәйәсәте һәм спорт министрлығы, «Башҡортостан Республикаһының Көрәш һәм билбаулы көрәш буйынса спорт федерацияһы» төбәк йәмәғәт ойошмаһы.\nТеги: байрамдар, спорт, көрәш


Йәнем фиҙа һиңә, ҡәҙерлем!\n26 Ноябрь 2020, 12:12\nШаулап-гөрләп торған донъяларыбыҙ бушап ҡалғандай. Бер-бер артлы олуғ шәхестәребеҙ баҡыйлыҡҡа күсә. Кемдәрҙер һөйөклө атайҙарын юғалта, кемдәрҙер – әсәйҙәрен... Йәндәре йәннәттә булһын арабыҙҙан киткәндәрҙең. Ҡалғандарға сабырлыҡ бирһен, иҫән-һау ғүмер итәйек, тигән теләктәр менән яҡындарыбыҙҙы йыуатырға, уларға терәк булырға тырышабыҙ. Туғандар менән күрешкәндә элеккесә ҡосаҡлашып, үбешеп түгел, сабыр ғына баш ҡағабыҙ, сөнки һәр кем хәүефһеҙ арауыҡты һаҡларға тырыша.\nОшо күҙгә күренмәгән дошман менән көрәш ваҡытында әҙәм балалары, гүйә, кешелеклеккә, изгелеккә һынау үтә. Бер-береһе менән иҫәпләшергә, аңлап ҡарарға, йәнен фиҙа ҡылырға өйрәнә. Бер оло йәштәге яҙыусы апай һөйләй: «Улым ситтә эшләй. Дүрт ай ғаиләһен, яҡындарын, мине күрмәй йәшәй. Һағына, үҙебеҙ ҙә уны зарығып көтөп алабыҙ. Әллә нисә аэропорт аша килгән һөйөклөбөҙҙө, вирус алып ҡайтаһың, тип, нисек өйгә индермәйһең? Мин беләм: үҙемә эләкһә, ул үлемесле булыуы ихтимал».\nҒаилә эсенә инһә, барлыҡ ағзалар зарар күрә. Ҡатынын һуңғы юлға оҙатҡан ағай, беҙҙең эргәгә килеп, рәхмәтен белдерә һәм: «Хоҙай һаҡлаһын һеҙҙе. Минең һымаҡ ирҙәрегеҙ һеҙҙән ҡалып донъя ҡуймаһын. Был ир кеше өсөн иң ауыры», – ти иңрәүле тауыш менән.\nЕп, ҡайҙа нескә, шунда өҙөлә. Көсһөҙөрәктәрҙе һайлай был вирус, күңеле төшкәндәрҙе үҙ итә. Үҙ һаулығына иғтибар итмәй, көнө-төнө эш тип сапҡандарҙы баҫтырып тота. Әйтерһең, кеше алдында, туҡта, сапма, мин һиңә был берҙән-бер ғүмерҙе шуның өсөн бирҙемме, тигән һорау ҡалҡа. Ҡәҙерен беләбеҙме үҙебеҙгә бирелгән алтынға бәрәбәр минуттарҙың? Яңы тыуған көнгә, Ҡояш нурҙарына, ҡар бөртөктәренә һоҡланып ҡарарға өлгөрәбеҙме? Йондоҙҙарға һоҡланып бағабыҙмы? Йылы ғына елгә битебеҙҙе ҡуйып, мәлдең бөйөклөгөн тоябыҙмы? Был да бөгөнгө заман кешеһенә мәңгелектең үҙенән килгән һорау кеүек.\nБеҙ ҡайһылыр кимәлдә, үҙебеҙҙең ғүмерҙе ҡурҡыныс аҫтына ҡуйып, кешеләр өсөн йәшәргә өйрәнәбеҙ. Яҡындарыбыҙ хаҡында хәстәрлек өҫтөнлөк ала. Бигерәк тә оло йәштәгеләр беҙҙең иғтибарға, күңел йылыһына, ярҙамға мохтаж.\nБыл хәлдәр – кешелеккә ваҡытлыса ғына бирелгән һынау. Уны беҙгә лайыҡлы, юғалтыуҙарһыҙ үтергә кәрәк. Тиҙҙән күҙгә күренмәгән яһилды еңербеҙ ҙә элеккесә сикләүҙәрһеҙ күрешә һәм аралаша алырбыҙ, тип ышанайыҡ. Ә әлегә сабырлыҡ кәрәк. Сабыр булайыҡ!


Беҙ сәләмәт тормош яҡлы - GTRK.TV — Новости Уфы и РБ\n01 марта 2017 — 15:43 ГТРК «Башкортостан»\nӨфөлә ҡатнаш алыш спорты буйынса 16-17 йәшлек үҫмерҙәр араһында Башҡортостандың беренселеге һәм Республика чемпионаты еңеүселәре исеме аталды. Был турнирҙа беҙҙең телерадикомпания мәғлүмәти яҡтан партнер булараҡ сығыш яһаны. Тап еңеүселәрҙең береһенә беҙҙең компания кубогы ла бирелде. Алтмыштан ашыу спортсыны берләштергән егерме клуб. Рингҡа сығыусыларҙың барыһы ла үҙ клубында иң көслө алышсы. Һәм тап уларҙың араһынан иң-иңдәр республиканың йыйылма командаһында урын алыр өсөн көс һынашты. Ярышҡа Сибай, Стәрлетамаҡ, Бәләбәй, Нефтекама, Өфө ҡалаларынан, республика райондарынан спортсылар йыйылды. Үҫмерҙәр ҡатнаш алыш спорты буйынса республиканың иң көслө клубтарын тәҡдим иттеләр. Йәш спортсылар оҫталығын баһалаусы ҡунаҡтар ҙа — абруйлы шәхестәр. Турнирға килгән үҫмерҙәргә ни бары 16-17 йәш. Шуға ҡарамаҫтан, улар үҙ ҡалаларында киң билдәле спортсылар. Башҡортостанда яңы үҫеш алған был ҡатнаш алыш турнирында сығыш яһаусылар 17 ауырлыҡ үлсәме һәм төрлө категорияларҙа билдәләнде. Әлбиттә, һәр спортсының төп маҡсаты еңеү яулау. Тик турнирҙағы иң көслө көрәшсе исеменә лайыҡ булыу еңелдән түгел. Турнирҙың төп маҡсаты Башҡортостан йәштәрен сәләмәт тормошҡа ылыҡтырыу менән бер рәттән, комплекслы ҡатнаш алыш төрөн популяштырыу һәм үҫтереү.Турнирға спортсылар етди әҙерләнеп килгән. Бәйгелә 16 клуб ҡатнаша һәм тап ошонда Волга буйы федераль округы кимәлендә Башҡортостан абруйын яҡлау хоҡуғын алыу өсөн ҡыҙыу алыш бара. Ярыштың дөйөм йомғаҡтары буйынса чемпионатта 1-се урынды “Маршал Артс ”спорт үҙәге яуланы, беренселектә иһә Александр Суворов исемендәге 127-се мәктәптең көрәш академияһы еңеп сыҡты. Улар беҙҙең компания әҙерләгән кубокка лайыҡ булдылар.Хәҙер инде тап улар ошо көндәрҙә республика исеменән Рәсәй кимәлендә ҡатнаш алыш спорты буйынса ярыштарҙа сығыш яһайасаҡ. Шәхси беренселек һәм клуб зачеттары өсөн рингҡа сыҡҡан көрәшселәр күп йыллыҡ күнекмәләр һәм тырышлыҡтары аша ғына еңеү яуланылар.


Башҡортостан үҫемлекселек тармағын үҫтереүгә яҡынса 104 миллион һум күләмендә федераль субсидия аласаҡ // Сәйәсәт | новости башинформ.рф\nБашҡортостан үҫемлекселек тармағын үҫтереүгә яҡынса 104 миллион һум күләмендә федераль субсидия аласаҡ\n10:06, 27 августа 2013 Сәйәсәт\nБашҡортостан үҫемлекселек тармағын үҫтереүгә 103 миллион 961 мең һум күләмендә федераль субсидия аласаҡ. Рәсәй Хөкүмәте 2013 йылда үҫемлекселек өлкәһендәге иҡтисади йәһәттән мөһим программаларҙы ҡушып финанслауға федераль ҡаҙнанан төбәк бюджеттарына бүленәсәк субсидиялар күләмен раҫланы. Документҡа РФ Хөкүмәте рәйесе Дмитрий Медведев ҡул ҡуйҙы. Был маҡсаттарға Рәсәй Федерацияһы субъекттарына йәмғеһе 3 миллиард һум күләмендә аҡса бүленә.\nСубсидиялар РФ Ауыл хужалығы министрлығы менән Рәсәй субъекттары дәүләт власының юғары башҡарма органдары араһында төҙөлгән килешеүҙәр нигеҙендә бүленә.


Песня «Кәркәле тауҙары» исполнителя Фидан Гафаров. Скачать или слушать онлайн\nПесня «Кәркәле тауҙары»\nҺин минең сафлығым\n1. Таң ата ҡош һайрай Ул ҡояшты һағынған Йыр йырлап шул ҡоштай Кил һин йәшлек яҙыма. Припев: Һин минең сафлығым Һин мәңгелек шатлығым. 2. Таң еле иркәләй Аҡ ҡайындың толомон Мин ҡасан ҡулыңдың Ҡайнарлығын тойормон 3. Алһыу таң иҙелгә Ҡоя көмөш таҫмаһын Күҙ нурың шул таңда Минең йөҙҙө ялмаһын.\nЙөрәктәр ҡушылды, ә юлдар айырылды Уртаға ярылды тормоштар Яртышар-яртышар ҡалдыҡ беҙ Нишләрбҽҙ Яҙмыштан булмаһа Уҙмыштар Һөйгәнем яттарҙа Моңһыу таң атҡанда Өҙөлә йәндәрҽм өҙөлә Хәсрәтем юғала Шатлығым юл ала Бер генә ҡараһаң йөҙөмә Дөм ҡара төндәрҙә Йондоҙҙар һүнгәндә Йөрәкте саҡмалай сағырмын Менәрмен үрҙәргә Төшөрмен гүрҙәргә Яҙмыштан уҙмыштар табырмын\nҮҙ яғыма ҡайтһам -ергә ятып Тыңлар инем үлән үҫкәнен. Тыңлар инем салғы тауыштарын, Киске йылы елдәр иҫкәнен. Үҙ яғыма ҡайтһам - ергә ятып Эсәр инем шишмә һыуҙарын. Тыңлар инем ҡыҙҙар йырлағанын, Егеттәрҙең ҡурай моңдарын. Үҙ яғыма ҡайтһам - ялан аяҡ Эҙләр инем тәүге юлымды, Инеш буйындағы сәскәләрҙе, Ғашиҡ булған тәүге ҡыҙымды.